**DOM ZA STARIJE I NEMOĆNE OSOBE SPLIT**

**Ivana pl. Zajca 2**

**21000 SPLIT**

KLASA:003-03/21-01/9

URBROJ:2181-531-01-04-21-2

**NACRT**

**PRETHODNO SAVJETOVANJE**

**DOKUMENTACIJA O NABAVI**

***OPSKRBA ELEKTRIČNOM ENERGIJOM***

obvezna elektronička dostava ponuda putem EOJN RH

**Evidencijski broj nabave: 7/22**

Split, studeni 2021.

SADRŽAJ DOKUMENTACIJE:

1. OPĆI PODACI
2. PODACI O PREDMETU NABAVE
3. OSNOVE ZA ISKLJUČENJE GOSPODARSKOG SUBJEKTA
4. KRITERIJ ZA ODABIR GOSPODARSKOG SUBJEKTA (UVJETI SPOSOBNOSTI)
5. EUROPSKA JEDINSTVENA DOKUMENTACIJA O NABAVI – e-ESPD
6. PODACI O PONUDI
7. OSTALE ODREDBE

**1. OPĆI PODACI**

**1.1. Naručitelj i komunikacija**

Naručitelj:

DOM ZA STARIJE I NEMOĆNE OSOBE SPLIT

Ivana pl. Zajca br. 2

21000 SPLIT

OIB: 69403366669

Telefonski broj: 021/ 401-800

Telefaks: 021/ 401-801

Internetska adresa: www.dzsino-split.hr

e-mail :domzenta.javnanabava@gmail.com

Osobe zadužene za kontakt:

 Služba za tehničke i pomoćne poslove: Računovodstvo

 Kontakt osoba: Jelena Pupačić

 Telefonski broj: 021/ 401- 814

Adresa elektroničke pošte: domzenta.javnanabava@gmail.com

Komunikacija i razmjena podataka između Naručitelja i gospodarskih subjekata predviđena je putem elektroničke pošte navedenim kontakt osobama ili putem sustava Elektroničkog oglasnika javne nabave Republike Hrvatske (EOJN).

Komunikacija usmenim putem moguća je ukoliko se odnosi na općenite informacije o predmetnom postupku javne nabave ne uključujući dokumentaciju o nabavi, potvrde interesa i ponude.

**1.2. Evidencijski broj nabave:** 7/22

**1.3. Sukob interesa**

Temeljem članka 80. stavak 2. ZJN 2016 navodimo gospodarski subjekt s kojima je predstavnik naručitelja iz članka 76. stavak 2. ZJN 2016 u sukobu interesa:

1. „ELETOK-EKO“ d.o.o., 10000 Zagreb, Prilaz baruna Filipovića 15a

**1.4. Procijenjena vrijednost nabave**

 1.800.000,00 kn bez PDV-a

**1.5. Vrsta postupka javne nabave**

 Otvoreni postupak javne nabave velike vrijednosti

**1.6.Vrsta ugovora o javnoj nabavi**

 Sklapa se ugovor o javnoj nabavi robe

**1.7. Ne provodi se elektronička dražba**

* 1. **Internetska stranica na kojoj je objavljeno izvješće o provedenom savjetovanju sa zainteresiranim gospodarskim subjektima**

Sukladno članku 198. stavak 3. ZJN 2016., te članka 9. Pravilnika o planu nabave, registru ugovora, prethodnom savjetovanju i analizi tržišta u javnoj nabavi (NN101/17) dana \_\_\_\_\_\_\_\_\_ godine, naručitelj je u EOJN RH i na svojoj internetskoj stranici [www.dzsino-split.hr](http://www.dzsino-split.hr) objavio opis predmeta nabave, tehničke specifikacije, kriterije za kvalitativni odabir gospodarskog subjekta, kriterije za odabir ponude i posebne uvjete za izvršenje ugovora odnosno navedene podatke i dokumente stavio na prethodno savjetovanje sa zainteresiranim gospodarskim subjektima (rok do \_\_\_\_\_\_\_\_ god.). U tijeku trajanja prethodnog savjetovanja \_\_\_\_\_\_\_\_\_\_\_\_\_\_\_\_. Po završetku prethodnog savjetovanja naručitelj je izradio izvješće koje je objavljeno dana \_\_\_\_\_\_\_\_ god. u EOJN RH te na internetskim stranicama Naručitelja [www.dzsino-split.hr](http://www.dzsino-split.hr).

**2. PODACI O PREDMETU NABAVE**

**2.1. Opis predmeta nabave**

Predmet nabave je nabava električne energije, tj. isporuka električne energije, na razdoblje od 12 mjeseci.

Oznaka i naziv iz Jedinstvenog rječnika javne nabave: 09310000-5 Električna energija

Detaljan opis predmeta nabave sadržan je u Troškovniku.

Prema Strategiji Europa 2020, usvojenoj 2010. godine, na razini Europske unije jedan od ciljeva je povećanje udjela obnovljivih izvora energije u konačnoj potrošnji energije za 20%.

Na razini Europske unije 7. Akcijski program za okoliš „Živjeti dobro unutar granica našeg planeta“ (2013.) kao strateški cilj do 2020. godine za cijelu Europsku uniju postavlja provedbu od najmanje 50% javne nabave uz primjenu mjerila zelene javne nabave, a taj cilj je preuzela i Republika Hrvatska.

Na dan 26. 8. 2015. Vlada RH usvojila je prvi Nacionalni akcijski plan za zelenu javnu nabavu za razdoblje od 2015. do 2017. godine s pogledom do 2020. godine (dalje u tekstu: Nacionalni akcijski plan za zelenu javnu nabavu). U Nacionalnom akcijskom planu za zelenu javnu nabavu fokus je stavljen na uvođenje osnovnih zelenih mjerila u javnu nabavu za prioritetne skupine proizvoda i usluga: papir za ispis i kopiranje, motorna vozila, uredsku i informatičku oprema, električnu energiju, telekomunikacijske usluge i usluge mobilne telefonije zajedno s uređajima i usluge čišćenja.

**U skladu s ciljevima navedenih strateških dokumenata, naručitelj provodi ovaj postupak zelene javne nabave i traži da najmanje 50% ukupne električne energije koju će isporučiti odabrani ponuditelj mora biti proizvedeno iz obnovljivih izvora energije (tzv. "zelena energija").**

Radi stimuliranja proizvodnje energije iz obnovljivih izvora, a kako bi ona postala konkurentnija energiji dobivenoj iz konvencionalnih izvora te poticanja izgradnje novih izvora obnovljive energije i postizanja održivog razvoja, naručitelj je odredio da električna energija mora sadržavati gore navedeni minimalni postotak električne energije iz obnovljivih izvora.

Obnovljivi izvori energije su obnovljivi nefosilni izvori energije odnosno energija vjetra, sunčeva energija, aerotermalna, geotermalna i hidrotermalna energija, energija mora, energija vodotoka, energija iz biomase, plina iz deponija otpada, plina iz postrojenja za obradu otpadnih voda i bioplina (članak 3. stavak 2. točka 36. Zakona o tržištu električne energije,(„Narodne novine“, broj 22/13, 95/15, 102/15 i 111/21).

**Kao potvrdu ispunjenja uvjeta o podrijetlu električne energije, odabrani ponuditelj (opskrbljivač) je obvezan po izvršenoj isporuci električne energije dostaviti naručitelju važeću potvrdu iz Registra jamstava podrijetla električne energije, izdanu od strane neovisnog tijela za izdavanje jamstva porijekla električne energije, kojom se potvrđuje da je najmanje 50% isporučene električne energije (odnosno količina - postotni udio električne energije naveden u ponudi odabranog ponuditelja) proizvedeno iz obnovljivih izvora energije.**

Potvrdu o podrijetlu električne energije odabrani ponuditelj (opskrbljivač) dužan je predati naručitelju sukladno Metodologiji utvrđivanja podrijetla električne energije (NN, br. 133/14 i 127/19).

U slučaju nedostavljanja tražene potvrde, odnosno u slučaju da dostavljenom potvrdom odabrani ponuditelj (opskrbljivač) ne dokaže da je postotni udio, naveden u ponudi odabranog ponuditelja, isporučene električne energije proizveden iz obnovljivih izvora energije, navedeno postupanje smatrat će se povredom ugovornih obveza, temeljem čega naručitelj zadržava pravo aktiviranja jamstva za uredno ispunjenje ugovora te poduzimanja daljnjih aktivnosti sukladno drugim pozitivnim propisima koji reguliraju predmetno područje.

Tijelo nadležno za izdavanje jamstava porijekla električne energije u Republici Hrvatskoj je Hrvatski operator tržišta energije d.o.o. (HROTE).

**Gospodarski subjekti, tj. ponuditelji su dužni uz ponudu priložiti izjavu da će nakon izvršenja ugovora o javnoj nabavi robe naručitelju dostaviti jamstvo podrijetla električne energije iz kojeg će biti razvidno da je udio električne energije naveden u ponudi proizveden iz obnovljivih izvora energije.**

Obrazac izjave o dostavi potvrde jamstva podrijetla električne energije sastavni je dio ovih Uputa (Prilog 1).

(izjava sadrži najmanje naziv i sjedište/adresu/naručitelja, naziv, sjedište/adresu/ i OIB ponuditelja, predmet nabave, ev. br. nabave, odgovarajući tekst izjave o dostave potvrde jamstva podrijetla električne energije dobivene iz obnovljivih izvora, nadnevak i potpis ovlaštene osobe)

*Napomena: Ponuditelj u pravilu koristi predložak izjave dane u PRILOGU 1 ali mogu sami kreirati svoj predložak izjave koja mora sadržavati podatke i imati rubrike kao predložak izjave.*

**2.2. Opis i oznaka grupa predmeta nabave, ako je predmet nabave podijeljen na grupe ili u postupcima velike vrijednosti obrazloženje glavnih razloga zašto predmet nije podijeljen na grupe**

Predmet nabave nije podijeljen na grupe jer se radi o jednoj stavci.

**2.3. Objektivni i nediskriminirajući kriteriji ili pravila koja će se primijeniti kako bi se odredilo koje**

 **će grupe predmeta nabave biti dodijeljene pojedinom ponuditelju, ako je ograničen broj grupa**

 **koje se mogu dodijeliti jednom ponuditelju, ili je sudjelovanje ograničeno samo na jednu ili**

 **nekoliko grupa**

Ne primjenjuju se.

**2.4. Količina predmeta nabave**

Gospodarski subjekt nudi predmet nabave u skladu s Općim uvjetima za korištenje mreže i opskrbu električnom energijom („Narodne novine“, broj 85/15, 49/20, 104/20 i 80/21), pridržavajući se u svemu Zakona o tržištu električne energije („Narodne novine“, broj 22/13, 95/15, 102/15, 111/21) i ostalih propisa koji reguliraju tržište električne energije.

Količina predmeta nabave određena u Troškovniku je predviđena (okvirna).

Stvarna nabavljena količina energije kWh i angažirana snaga u kW na temelju sklopljenog ugovora o javnoj nabavi može biti veća ili manja od okvirne količine te će odabrani ponuditelj fakturirati stvarno potrošene količine kWh i angažirane kW - po istim jediničnim cijenama prihvaćenim na osnovi njegove ponude.

**2.5. Tehničke specifikacije**

Tehničke specifikacije definirane su u Troškovniku.

Gospodarski subjekti nude predmet nabave u skladu s Općim uvjetima za korištenje mreže i opskrbu električnom energijom („Narodne novine“, broj 85/15, 49/20, 104/20 i 80/21), pridržavajući se u svemu Zakona o tržištu električne energije („Narodne novine“, broj 22/13, 95/15, 102/15 i 111/21) i ostalih propisa koji reguliraju tržište električne energije.

**2.6. Kriteriji za ocjenu jednakovrijednosti predmeta nabave ako se upućuje na marku, izvor,**

 **patent itd.**

Ne primjenjuje se.

**2.7. Troškovnik**

Troškovnik s opisima tarifnih modela, jedinicama mjere i (okvirnim) količinama te s popisom obračunskih mjernih mjesta je sastavni dio ove Dokumentacije o nabavi.

Popis obračunskih mjernih mjesta je promjenjiv.

Upute za popunjavanje Troškovnika:

- cijene stavke (jedinične cijene) navedene u Troškovniku moraju biti iskazane bez obračunatog

 PDV-a,

- ponuditelj mora ispuniti sve stavke Troškovnika, u skladu s obrascem Troškovnika,

- ponuditelj treba upisati cijenu za svaku stavku Troškovnika koja u stupcu „Količina“ ima

 navedenu numeričku vrijednost,

- cijene stavaka (jedinične cijene) se navode s decimalnim brojem, s decimalnim zarezom, na 4 decimalna mjesta,

- prilikom ispunjavanja Troškovnika ponuditelj „Ukupnu cijenu“ stavke izračunava kao umnožak

 „Količine“ i „Jedinične cijene“ stavke, s decimalnim zarezom na 2 decimalna mjesta,

- ukupna cijena svake stavke se zbraja te se dobije cijena ponude bez PDV-a

- na dobivenu cijenu ponude bez PDV-a se obračunava PDV kao umnožak od 13% te se dobije cijena ponude sa PDV-om

- u cijenu ponude bez PDV-a moraju biti uračunati svi troškovi i popusti

Troškovnik se u elektroničkoj ponudi prilaže u .**xls formatu** i ne mora se dodatno ovjeravati elektroničkim potpisom, već ga je potrebno ispuniti u izvornom predlošku, bez mijenjanja, ispravljanja i prepisivanja izvornog teksta.

Ponuditelj ne smije mijenjati opise predmeta nabave navedene u Troškovniku, kao niti dopisivati stupce niti na bilo koji način mijenjati oblik i sadržaj Troškovnika.

**2.8. Mjesto izvršenja ugovora (isporuke robe)**

Obračunska mjerna mjesta naručitelja prema priloženom Troškovniku.

Mjesta isporuke podložna su promjenama tijekom važenja ugovora.

Uključivanje novih mjernih mjesta, isključivanje mjernih mjesta, promjena kategorije potrošnje, odnosno tarifnog modela, vršit će se sukladno članku 30. i 31. Općih uvjeta za korištenje mreže i opskrbu električnom energijom („Narodne novine“, broj 85/15, 49/20, 104/20 i 80/21). O nastaloj promjeni naručitelj će obavijestiti odabranog ponuditelja do 20.-tog u mjesecu u kojem je nastala promjena.

**2.9. Rok početka i završetka izvršenja ugovora (isporuke robe)**

Isporuka robe (električne energije) započet će nakon sklapanja ugovora o javnoj nabavi između naručitelja i odabranog gospodarskog subjekta (ponuditelja), kao isporučitelja (opskrbljivača) te nakon što isporučitelj zaprimi od operatera distribucijskog, odnosno, prijenosnog sustava pisanu suglasnost o usklađenosti ugovora o javnoj nabavi s ugovorom o korištenju mreže kojeg je naručitelj sklopio s operaterom distribucijskog, odnosno, prijenosnog sustava za sva obračunska mjerna mjesta naručitelja, odnosno potvrdu o usklađenosti podataka u smislu važećih pravila o promijeni opskrbljivača.

Ugovor o javnoj nabavi robe (opskrba električnom energijom) sklopit će se na razdoblje od 12 mjeseci.

**2.10. Opcije i moguća obnavljanja ugovora**

Opcije i moguća obnavljanja ugovora neće se primjenjivati.

**3. OSNOVE ZA ISKLJUČENJE GOSPODARSKOG SUBJEKTA**

U slučaju zajednice gospodarskih subjekata i/ili oslanjanja na sposobnost drugih gospodarskih subjekata i/ili sudjelovanja podugovaratelja postojanje razloga isključenja utvrđuje se **pojedinačno** za sve članove zajednice, za svakog gospodarskog subjekta na čiju se sposobnost oslanja i za svakog podugovaratelja.

**3.1 Obvezne osnove za isključenje gospodarskog subjekta**

Naručitelj će isključiti gospodarskog subjekta iz postupka javne nabave:

**3.1.1. Sukladno odredbi članka 251. stavka 1. ZJN 2016 ako u bilo kojem trenutku tijekom postupka javne nabave utvrdi da:**

1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

**a) sudjelovanje u zločinačkoj organizaciji, na temelju**

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**b) korupciju, na temelju**

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**c) prijevaru, na temelju**

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**d) terorizam ili kaznena djela povezana s terorističkim aktivnostima, na temelju**

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**e) pranje novca ili financiranje terorizma, na temelju**

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**f) dječji rad ili druge oblike trgovanja ljudima, na temelju**

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

|  |
| --- |
| Za potrebe utvrđivanja okolnosti iz točke 3.1.1. ovih Uputa, gospodarski subjekt u ponudi dostavlja, kao preliminarni dokaz nepostojanja osnova za isključenje, ispunjeni obrazac Europske jedinstvene dokumentacije o nabavi (e-ESPD), Dio III. Osnove za isključenje, Odjeljak A: Osnove povezane s kaznenim presudama, **za sve gospodarske subjekte u ponudi** (ponuditelja, članove zajednice ponuditelja, podugovaratelje, druge subjekte na čiju se sposobnost ponuditelj ili zajednica ponuditelja oslanja), ***u dijelovima gdje je naručitelj označio „informacija se traži“.*** |

**3.1.2. Plaćene dospjele porezne obveze i obveze za mirovinsko i zdravstveno osiguranje - obvezni razlozi isključenja sukladno članku 252. ZJN 2016**

Naručitelj će iz postupka javne nabave isključiti gospodarskog subjekta ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili

2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno, Naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

|  |
| --- |
| Za potrebe utvrđivanja okolnosti iz točke 3.1.2. ovih Uputa, gospodarski subjekt u ponudi dostavlja, kao preliminarni dokaz nepostojanja osnova za isključenje, ispunjeni obrazac Europske jedinstvene dokumentacije o nabavi (e-ESPD), Dio III. Osnove za isključenje, Odjeljak B: Osnove povezane s plaćanjem poreza ili doprinosa za socijalno osiguranje, **za sve gospodarske subjekte u ponudi** (ponuditelja, članove zajednice ponuditelja, podugovaratelje, druge subjekte na čiju se sposobnost ponuditelj ili zajednica ponuditelja oslanja), ***u dijelovima gdje je naručitelj označio „informacija se traži“.*** |

**3.2. Ostale osnove za isključenje gospodarskog subjekta**

Naručitelj će sukladno odredbi članka 254. stavka 1. ZJN 2016 **isključiti gospodarskog subjekta** iz postupka javne nabave ako:

**1. može dokazati odgovarajućim sredstvima da je gospodarski subjekt kriv za teški profesionalni propust koji dovodi u pitanje njegov integritet, ili**

**2**. **je gospodarski subjekt kriv za ozbiljno pogrešno prikazivanje činjenica pri dostavljanju podataka potrebnih za provjeru odsutnosti osnova za isključenje ili za ispunjenje kriterija za odabir gospodarskog subjekta, ako je prikrio takve informacije ili nije u stanju priložiti popratne dokumente ili**

**3**. **je gospodarski subjekt pokušao na nepropisani način utjecati na postupak odlučivanja naručitelja, doći do povjerljivih podataka koji bi mu mogli omogućiti nepoštenu prednost u postupku nabave ili je iz nemara dostavio pogrešnu informaciju koja može imati materijalni utjecaj na odluke koje se tiču isključenja, odabira gospodarskog subjekta ili dodjele ugovora.**

|  |
| --- |
| Za potrebe utvrđivanja okolnosti iz točke 3.2. ovih Uputa, gospodarski subjekt u ponudi dostavlja, kao preliminarni dokaz nepostojanja osnova za isključenje, ispunjeni obrazac Europske jedinstvene dokumentacije o nabavi (e-ESPD), Dio III. Osnove za isključenje, Odjeljak C: Osnove povezane s insolventnošću, sukobima interesa ili poslovnim prekršajem, **za sve gospodarske subjekte u ponudi** (ponuditelja, članove zajednice ponuditelja, podugovaratelje, druge subjekte na čiju se sposobnost ponuditelj ili zajednica ponuditelja oslanja), ***u dijelovima gdje je naručitelj označio „informacija se traži“****.* |

**3.3. Odredbe o „Samokorigiranju“**

Gospodarski subjekt kod kojeg su ostvarene osnove za isključenje iz točke 3.1.1. i 3.2. ovih Uputa, a sukladno članku 255. ZJN 2016, može naručitelju dostaviti dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje.

Dokaze o samokorigiranju nije potrebno dostavljati u sklopu ponude jer se isto preliminarno dokazuje e-ESPD obrascem.

|  |
| --- |
| Gospodarski subjekt, kao ponuditelj, u slučaju postojanja relevantnih osnova za isključenje u e-ESPD obrascu ispunjava dijelove koji se nalaze u Dio III. Osnove za isključenje, A: Osnove povezane s kaznenim presudama i C: Osnove povezane s insolventnošću, sukobima interesa ili poslovnim prekršajem**, *u dijelovima gdje je naručitelj označio „informacija se traži“****.* |

Poduzimanje mjera gospodarski subjekt dokazuje:

* plaćanjem naknade štete ili poduzimanjem drugih odgovarajućih mjera u cilju plaćanja

 naknade štete prouzročene kaznenim djelom ili propustom,

* aktivnom suradnjom s nadležnim istražnim tijelima radi potpunog razjašnjenja činjenica i

 okolnosti u vezi s kaznenim djelom ili propustom,

* odgovarajućim tehničkim, organizacijskim i kadrovskim mjerama radi sprječavanja daljnjih

 kaznenih djela ili propusta.

Mjere koje je poduzeo gospodarski subjekt ocjenjuju se uzimajući u obzir težinu i posebne okolnosti kaznenog djela ili propusta te je obvezan obrazložiti razloge prihvaćanja ili neprihvaćanja mjera.

Naručitelj neće isključiti gospodarskog subjekta iz postupka javne nabave ako je ocijenjeno da su poduzete mjere primjerene.

Gospodarski subjekt kojem je pravomoćnom presudom određena zabrana sudjelovanja u postupcima javne nabave ili postupcima davanja koncesija na određeno vrijeme nema pravo korištenja ove mogućnosti do isteka roka zabrane u državi u kojoj je presuda na snazi.

Razdoblje isključenja gospodarskog subjekta kod kojeg su ostvarene osnove za isključenje iz točke 3.1.1. ovih Uputa je **pet (5) godina** od dana pravomoćnosti presude, osim ako pravomoćnom presudom nije određeno drukčije.

Razdoblje isključenja gospodarskog subjekta kod kojeg su ostvarene osnove za isključenje iz točke 3.2. ovih Uputa je **dvije (2) godine** od dana dotičnog događaja.

Naručitelj će dokaze o poduzetim mjerama, od ponuditelja koji je podnio ekonomski najpovoljniju ponudu, tražiti kao ažurirane popratne dokumente.

**3.4. Dokumenti kojima se dokazuje da ne postoje osnove za isključenje**

Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u Europskoj jedinstvenoj dokumentaciji o nabavi (e-ESPD) kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.

Ako se ne može obaviti provjera ili ishoditi potvrda sukladno gore navedenom, naručitelj će zahtijevati od gospodarskog subjekta da u primjerenom roku, ne kraćem od pet (5) dana, računajući od dana slanja zahtjeva naručitelja kroz EOJN RH, dostavi sve ili dio popratnih dokumenta ili dokaza.

Naručitelj će kao dovoljan dokaz prihvatiti sljedeće dokumente (dokaze):

|  |
| --- |
| **OBVEZNE OSNOVE ZA ISKLJUČENJE** |
| **Točka 3.1.1. Uputa****(Dokumentacija o nabavi)** | 1. Izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin.
2. Ako se u državi poslovnog nastana ponuditelja, odnosno državi čiji je osoba državljanin, ne izdaju gore navedeni dokumenti ili ako ne obuhvaćaju sve okolnosti obuhvaćene ovom točkom Uputa (Dokumentacija o nabavi), oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika, ili strukovnog ili trgovinskog tijela u državi poslovnog nastana ponuditelja, odnosno državi čiji je osoba državljanin**.**

***Sukladno članku 20. stavku 10. Pravilnika o dokumentaciji o nabavi te ponudama u javnoj nabavi (NN, br. 65/17) izjavu iz članka 265. stavka 2. u vezi s člankom 251. stavkom 1. ZJN 2016 može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.*** |
| **Točka 3.1.2. Uputa****(Dokumentacija o nabavi)** | 1. Potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje navedene osnove za isključenje.
2. Ako se u državi poslovnog nastana gospodarskog subjekta ne izdaju takvi dokumenti ili ako ne obuhvaćaju sve okolnosti obuhvaćene ovom točkom Uputa (Dokumentacija o nabavi), oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.
 |
| **OSTALE OSNOVE ZA ISKLJUČENJE** |
| **Točka 3.2. Uputa****(Dokumentacija o nabavi)** | U svrhu dokazivanja okolnosti iz točke 3.2. ovih Uputa naručitelj može zahtijevati dostavu vlastite izjave gospodarskog subjekta kao ažurirani popratni dokument te iste naručitelj može utvrđivati temeljem vlastitih saznanja. |

Dokaze za obvezne osnove isključenja iz točke 3.1. ovih Uputa, gospodarski subjekt, kao ponuditelj, **obvezan je dostaviti za:** gospodarskog subjekta koji samostalno podnosi ponudu, sve članove zajednice gospodarskih subjekata (ako ponudu podnosi zajednica gospodarskih subjekata), podugovaratelje (ako je primjenjivo) te za gospodarske subjekte na čiju se sposobnost oslanja (ako je primjenjivo).

**Upućuju se gospodarski subjekti da se dokumenti navedeni u ovoj točci 3.4. ovih Uputa ne dostavljaju uz ponudu. Dovoljno je ispuniti e-ESPD obrazac sukladno uputama iz ovih Uputa i priložiti ga uz ponudu.**

**Naručitelj je obvezan prije donošenja odluke od gospodarskog subjekta koji je podnio ekonomski najpovoljniju ponudu zatražiti da u roku ne kraćem od pet (5) dana, računajući od dana slanja zahtjeva naručitelja kroz EOJN RH, dostavi ažurirane popratne dokumente kojima dokazuje da ne postoje osnove za isključenje iz točke 3.1. i 3.2. ovih Uputa.**

Sukladno članku 20. stavku 9. Pravilnika oborivo se smatra da su dokazi iz članka 265. stavka 1. ZJN 2016 ažurirani ako nisu stariji od dana u kojem istječe rok za dostavu ponuda ili zahtjeva za sudjelovanje.

Odbit će se ponuda gospodarskog subjekta koji je podnio ekonomski najpovoljniju ponudu ako ne dostavi ažurirane popratne dokumente u ostavljenom roku ili njima ne dokaže da ispunjava tražene uvjete. U tom slučaju će naručitelj pozvati gospodarskog subjekta koji je podnio sljedeću najpovoljniju ponudu ili poništiti postupak javne nabave, ako postoje razlozi za poništenje.

**4. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)**

Gospodarski subjekti dokazuju svoju:

* sposobnost za obavljanje profesionalne djelatnosti,
* ekonomsku i financijsku sposobnost te
* tehničku i stručnu sposobnost.

**4.1. Uvjeti sposobnosti za obavljanje profesionalne djelatnosti**

**4.1.1. Upis u sudski, obrtni, strukovni ili drugi odgovarajući registar u državi poslovnog nastana**

 **gospodarskog subjekta**

Svaki gospodarski subjekt u ovom postupku javne nabave mora dokazati svoj upis u sudski, obrtni, strukovni ili drugi odgovarajući registar u državi njegova poslovna nastana.

|  |
| --- |
| Za potrebe utvrđivanja sposobnosti iz točke 4.1.1. ovih Uputa, gospodarski subjekt u ponudi dostavlja, kao preliminarni dokaz ispunjavanja uvjeta sposobnosti, ispunjeni obrazac Europske jedinstvene dokumentacije o nabavi (e-ESPD), **Dio IV. Kriteriji za odabir gospodarskog subjekta, Odjeljak ɑ (alfa): Opći navod za sve kriterije za odabir**, *za ponuditelja, članove zajednice ponuditelja te za gospodarski subjekt čiju se sposobnost ponuditelj ili zajednica ponuditelja oslanja u ovom dijelu, ako je primjenjivo.*  |

Profesionalna sposobnost gospodarskog subjekta ne može se dokazati oslanjajući se na sposobnost drugog gospodarskog subjekta pa ni podugovaratelja.

**4.2. Uvjeti ekonomske i financijske sposobnosti i njihove minimalne razine**

Gospodarski subjekt, kao ponuditelj, obvezan je dokazati u svrhu zadovoljenja uvjeta ekonomske i financijske sposobnosti da je njegov (ukupni/opći) godišnji promet u posljednje tri dostupne financijske godine zajedno jednak ili veći od 1.800.000,00 kn.

U slučaju da gospodarski subjekt, kao ponuditelj, tražene vrijednosti iskaže u stranoj valuti, obračunavat će se protuvrijednost te valute u kunama prema srednjem tečaju Hrvatske narodne banke na dan početka ovog postupka, odnosno na dan slanja poziva na nadmetanje u EOJN RH.

**Gospodarski subjekt sa sjedištem izvan Republike Hrvatske** uvjet iz ove točke 4.2. Uputa dokazuje jednakovrijednim dokumentom koji sadrži sve podatke potrebne za utvrđivanje ispunjavanja uvjeta. Ukoliko u zemlji sjedišta gospodarskog subjekta nije moguće ishoditi odgovarajući dokument sa svim podacima potrebnim za utvrđivanje ispunjenja uvjeta iz ove točke 4.2. Uputa, tada gospodarski subjekt dostavlja dokument sa svim podacima koje može dobiti te izjavu potpisanu od ovlaštene osobe gospodarskog subjekta u kojoj stoji koje podatke nije moguće dobiti u njegovoj zemlji sjedišta. U slučaju da gospodarski subjekt dostavlja dokazne dokumente u kojima je iznos izražen u EUR ili drugoj stranoj valuti, primjenjuje se srednji tečaj Hrvatske narodne banke na dan slanja poziva na nadmetanje u EOJN RH.

|  |
| --- |
| Za potrebe utvrđivanja sposobnosti iz točke 4.2. ovih Uputa, gospodarski subjekt u ponudi dostavlja, kao preliminarni dokaz ispunjavanja uvjeta sposobnosti, ispunjeni obrazac Europske jedinstvene dokumentacije o nabavi (e-ESPD), **Dio IV. Kriteriji za odabir gospodarskog subjekta, Odjeljak ɑ (alfa): Opći navod za sve kriterije za odabir**, *za ponuditelja, članove zajednice ponuditelja te za gospodarski subjekt čiju se sposobnost ponuditelj ili zajednica ponuditelja oslanja u ovom dijelu, ako je primjenjivo.*  |

**4.3. Oslanjanje na sposobnost drugih subjekata**

Gospodarski subjekt može se sukladno članku 273. ZJN 2016 osloniti na ekonomsku i financijsku sposobnost drugih subjekata radi dokazivanja ispunjavanja kriterija za odabir gospodarskog subjekta bez obzira na pravnu prirodu njihova međusobnog odnosa.

Ako se gospodarski subjekt oslanja na sposobnost drugih subjekata radi dokazivanja ispunjavanja kriterija ekonomske i financijske sposobnosti, njihova odgovornost za izvršenje ugovora je solidarna.

Gospodarski subjekti na čiju se sposobnost ponuditelj oslanja **moraju dokazati** da ne postoje osnove za isključenje sukladno točkama 3.1. i 3.2. ovih Uputa te da ispunjavaju uvjete sposobnosti, ovisno na koju se sposobnost ponuditelj oslanja (za one uvjete radi čijeg se ispunjenja na gospodarski subjekt oslonio ponuditelj ili zajednica ponuditelja).

Naručitelj će od gospodarskog subjekta zahtijevati da, u roku ne kraćem od pet (5) dana, računajući od dana postavljanja zahtjeva naručitelja kroz EOJN RH, zamijeni subjekt na čiju se sposobnost oslonio radi dokazivanja kriterija za odabir, ako utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

Okolnost da će imati na raspolaganju resurse drugih subjekata, gospodarski subjekt (ponuditelj) dokazuje **ugovorom ili sporazumom između njega i drugog subjekta** ili **izjavom drugog subjekta kojom drugi**

**subjekt prihvaća obvezu stavljanja na raspolaganje gospodarskom subjektu resursa nužnih za izvršenje ugovora o javnoj nabavi**. Slijedom toga proizlazi da valjana izjava, sporazum ili ugovor kojom drugi subjekt prihvaća obvezu stavljanja na raspolaganje ponuditelju ili zajednici ponuditelja resursa nužnih za izvršenje ugovora o javnoj nabavi, **mora sadržavati minimalno sljedeće elemente:**

* naziv i sjedište gospodarskog subjekta koji ustupa resurse,
* naziv i sjedište gospodarskog subjekta (ponuditelja) kojemu ustupa resurse,
* naziv predmeta ove javne nabave, odnosno puni naziv projekta koji je predmet ovog javnog

 nadmetanja za koji se resursi stavljaju na raspolaganje,

* specificirani opis resursa koji se ustupaju za izvršenje ugovora (tehnički/stručni),
* potpis i pečat ovlaštene osobe gospodarskog subjekta koji stavlja resurse na raspolaganje, odnosno u slučaju ugovora/sporazuma o poslovnoj suradnji potpis i pečat ugovornih strana.

**4.4. Uvjeti sposobnosti u slučaju zajednice gospodarskih subjekata**

Pod istim uvjetima iz točke 4.3. ovih Uputa, zajednica gospodarskih subjekata može se osloniti na sposobnost članova zajednice ili drugih subjekata.

Nepostojanje osnova za isključenje **dokazuje** svaki od članova zajednice gospodarskih subjekata.

Svaki gospodarski subjekt **dužan je dokazati** profesionalnu sposobnost iz točke 4.1.1. ovih Uputa.

Ostale kriterije iz točke 4.2. ovih Uputa **dokazuju kumulativno**.

**4.5. Objektivni i nediskriminirajući kriteriji ili pravila za smanjenje broja sposobnih natjecatelja, minimalan broj sposobnih natjecatelja koje će se pozvati na dostavu ponuda ili na dijalog, te po potrebi, maksimalan broj**

Ne primjenjuje se.

**4.6. Dokumenti kojima se dokazuje ispunjavanje kriterija za odabir gospodarskog subjekta**

Sukladno članku 262. ZJN 2016, naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u Europskoj jedinstvenoj dokumentaciji o nabavi (e-ESPD) kod nadležnog tijela za vođenje službene evidencije o tim podacima (npr. kaznena evidencija) sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na jeziku iz članka 280. stavka 2. ZJN 2016.

Ako se ne može obaviti provjera ili ishoditi potvrda, naručitelj može zahtijevati od gospodarskog subjekta da u primjerenom roku, ne kraćem od pet (5) dana, računajući od dana slanja zahtjeva naručitelja kroz EOJN RH, dostavi sve ili dio popratnih dokumenata ili dokaza.

Ažurirani popratni dokument je svaki dokument u kojem su sadržani podaci važeći, odgovaraju stvarnom činjeničnom stanju u trenutku dostave naručitelju te dokazuju ono što je gospodarski subjekt naveo u e-ESPD-u. Smatra se da naručitelj posjeduje ažurirane popratne dokumente ako istima ima izravan pristup elektroničkim sredstvima komunikacije putem besplatne nacionalne baze podataka na jeziku iz članka 280. stavka 2. ZJN 2016 ili putem EOJN RH. Ako se pristup bazama podataka obavlja putem EOJN RH, isti generira izvještaj s podacima u vezi s ažuriranim popratnim dokumentima.

Sukladno članku 263. ZJN 2016, naručitelj je **obvezan** prije donošenja odluke u postupku javne nabave velike vrijednosti, a u postupcima javne nabave male vrijednosti može, od ponuditelja koji je podnio ekonomski najpovoljniju ponudu zatražiti da u primjerenom roku, **ne kraćem od pet (5) dana**, računajući od dana slanja zahtjeva naručitelja kroz EOJN RH, dostavi ažurirane popratne dokumente, osim ako već posjeduje te dokumente.

Ažurirane popratne dokumente ponuditelji mogu dostaviti **u neovjerenoj preslici putem EOJN RH**.

Neovjerenom preslikom smatra se i neovjerena preslika elektroničke isprave na papiru.

U svrhu dodatne provjere informacija naručitelj može zatražiti dostavu ili stavljanje na uvid izvornika ili ovjerenih preslika jednog ili više traženih dokumenata.

U slučaju postojanja sumnje u istinitost podataka dostavljenih od strane gospodarskog subjekta, naručitelj može dostavljene podatke provjeriti kod izdavatelja dokumenta, nadležnog tijela ili treće strane koja ima saznanja o relevantnim činjenicama, osim u slučaju ako je gospodarski subjekt upisan u popis iz pododjeljka 6. Odjeljka C. ZJN 2016.

Dokument kojim ponuditelj koji je podnio ekonomski najpovoljniju ponudu dokazuje ispunjavanje kriterija za odabir gospodarskog subjekta je:

|  |
| --- |
| **SPOSOBNOST ZA OBAVLJANJE PROFESIONALNE DJELATNOSTI** |
| **Točka 4.1.1. Uputa****(Dokumentacija o nabavi)** | Kao dokaz ispunjenja profesionalne sposobnosti iz ove točke Uputa naručitelj će prihvatiti **izvadak** iz sudskog, obrtnog, strukovnog ili drugog odgovarajućeg registra u državi članici njegovog poslovnog nastana. |
| **EKONOMSKA I FINANCIJSKA SPOSOBNOST** |
| **Točka 4.2. Uputa****(Dokumentacija o nabavi)** | Kao dokaz ispunjenja ekonomske i financijske sposobnosti iz ove točke Uputa naručitelj će prihvatiti:* **izjavu** o (ukupnom/općem) godišnjem prometu u posljednje tri dostupne financijske godine (ovisno o datumu osnivanja ili početka obavljanja djelatnosti), ako je informacija o tim prometima dostupna

U **izjavi** vrijednost može biti izražena i u valuti različitoj od valute kune (HRK). Naručitelj će u tom slučaju, prilikom računanja protuvrijednosti, za valutu koja je predmet konverzije u kune (HRK) koristiti srednji tečaj Hrvatske narodne banke koji je u primjeni na dan objave poziva na nadmetanje. U slučaju da valuta koja je predmet konverzije u kune (HRK) ne kotira na deviznom tržištu u Republici Hrvatskoj, naručitelj će prilikom računanja protuvrijednosti koristiti tečaj prema listi izračunatih tečajnih valuta koje ne kotiraju na deviznom tržištu u Republici Hrvatskoj Hrvatske narodne banke koja je u primjeni za mjesec studeni 2021. |

Ako ponuditelj koji je podnio ekonomski najpovoljniju ponudu ne dostavi ažurirane popratne dokumente u ostavljenom roku ili njima ne dokaže da ispunjava uvjete iz ove Dokumentacije o nabavi, odnosno ovih Uputa, naručitelj će odbiti ponudu tog ponuditelja te će, prije donošenja odluke, od ponuditelja koji je podnio

sljedeću ekonomski najpovoljniju ponudu zatražiti da u primjerenom roku ne kraćem od pet (5) dana, računajući od dana slanja zahtjeva naručitelja kroz EOJN RH, dostavi ažurirane popratne dokumente tražene iz ove Dokumentacije o nabavi, odnosno ovih Uputa, osim ako već posjeduje te dokumente.

Naručitelj može pozvati ponuditelja da nadopuni ili objasni dokumente zaprimljene sukladno ovoj Dokumentacije o nabavi, odnosno Uputama ukoliko su ispunjeni uvjeti iz članka 293. ZJN 2016.

**Upućuju se gospodarski subjekti da se dokumenti navedeni u ovoj točci 4.6. ovih Uputa ne dostavljaju uz ponudu. Dovoljno je ispuniti e-ESPD obrazac sukladno uputama iz ovih Uputa i priložiti ga u ponudi, a isto dostavlja kao ažurirani popratni dokument.**

**5. EUROPSKA JEDINSTVENA DOKUMENTACIJA O NABAVI – e-ESPD**

U cilju dokazivanja da gospodarski subjekt, tj. ponuditelj nije u jednoj od situacija zbog koje se isključuje iz ovog postupka javne nabave te u cilju dokazivanja ispunjavanja traženih kriterija za kvalitativni odabir gospodarskog subjekta, ponuditelj u svojoj ponudi, kao njen sastavni dio, prilaže popunjenu Europsku jedinstvenu dokumentaciju o nabavi (European Single Procurement Document) u elektroničkom obliku – e-ESPD.

ESPD je ažurirana formalna izjava gospodarskog subjekta, koja služi kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

* **nije u jednoj od situacija zbog koje se gospodarski subjekt isključuje iz postupka**

**javne nabave (osnove za isključenje)**

* **ispunjava tražene kriterije za odabir gospodarskog subjekta.**

**5.1. Obveza dostavljanja e-ESPD-a**

Gospodarski subjekt, kao ponuditelj, **obvezan** je **dostaviti u svojoj ponudi** ESPD u elektroničkom obliku, e-ESPD, kao preliminarni dokaz da ispunjava tražene kriterije za kvalitativni odabir gospodarskog subjekta.

Ponuditelj dostavlja popunjeni e-ESPD putem platforme EOJN RH, kao dio ponude. Popunjeni e-ESPD obrazac ne mora biti potpisan niti ovjeren. Popunjen i u elektroničkoj obliku priložen e-ESPD predstavlja izjavu ponuditelja da zadovoljava sve uvjete i zahtjeve naručitelja iz ove Dokumentacije o nabavi.

U slučaju **zajednice gospodarskih subjekata** svaki pojedini član zajednice gospodarskih subjekata pojedinačno dokazuje da:

* nije u jednoj od situacija zbog koje se gospodarski subjekt isključuje iz postupka javne nabave (osnove za isključenje) – sukladno ovoj Dokumentaciji o nabavi, odnosno ovim Uputama,

skupno (zajednički) dokazuju da:

* ispunjavaju tražene kriterije za kvalitativni odabir gospodarskog subjekta (dokaze sposobnosti) iz ove Dokumentacije o nabavi, odnosno ovih Uputa.

Ukoliko gospodarski subjekt namjerava dati dio ugovora o javnoj nabavi u podugovor jednom ili više podugovaratelja, **za svakog podugovaratelja se pojedinačno dokazuje da:**

* nije u jednoj od situacija zbog koje se gospodarski subjekt isključuje ili može isključiti iz postupka javne nabave (obvezne i ostale osnove za isključenje) – sukladno ovoj Dokumentaciji o nabavi, odnosno ovim Uputama.

U e-ESPD-u se navode izdavatelji popratnih dokumenata te ESPD sadržava izjavu da će gospodarski subjekt moći, na zahtjev i bez odgode, naručitelju dostaviti te dokumente.

Ako naručitelj može dobiti popratne dokumente izravno, pristupanjem bazi podataka, gospodarski subjekt u e-ESPD obrascu navodi podatke koji su potrebni u tu svrhu, npr. internetska adresa baze podataka, svi identifikacijski podaci i izjava o pristanku, ako je potrebno.

Gospodarski subjekt može ponovno koristiti e-ESPD koji je već koristio u nekom prethodnom postupku nabave, ako potvrdi da su u njoj sadržani podaci ispravni i ako isti obrazac ima sve podatke koji su traženi ovom Dokumentacijom o nabavi, odnosno ovim Uputama.

Temeljem navedenog:

* U slučaju da ponudu podnosi **samostalno gospodarski subjekt**, e-ESPD u ponudi prilaže gospodarski subjekt, a e-ESPD izrađuje sam gospodarski subjekt (ponuditelj), sukladno uputama naručitelja iz ove Dokumentacije o nabavi, odnosno iz ovih Uputa.
* U slučaju da ponudu podnosi **zajednica gospodarskih subjekata**, e-ESPD za svakog člana zajednice u ponudi prilaže zajednica gospodarskih subjekata, a e-ESPD izrađuje samostalno svaki član zajednice gospodarskih subjekata , sukladno uputama naručitelja iz ove Dokumentacije o nabavi, odnosno ovih Uputa.
* U slučaju da se gospodarski subjekt odnosno zajednica gospodarskih subjekata oslanjaju na **sposobnost drugog subjekta ili podugovaratelja**, e-ESPD za svaki gospodarski subjekt (**na čiju se sposobnost oslanjaju**) u ponudi prilaže gospodarski subjekt, odnosno zajednica gospodarskih subjekata, a e-ESPD izrađuje samostalno svaki drugi subjekt ili podugovaratelj na kojeg se gospodarski subjekt, odnosno zajednica gospodarskih subjekata, oslanja, sukladno uputama naručitelja iz ove Dokumentacije o nabavi, odnosno ovih Uputa.
* U slučaju da gospodarski subjekt odnosno zajednica gospodarskih subjekata za izvršenja dijela ugovora angažiraju jednog ili više podugovaratelja **na čiju se sposobnost** **ne oslanjaju**, e-ESPD za svakog podugovaratelja u ponudi prilaže gospodarski subjekt, odnosno zajednica gospodarskih subjekata, a e-ESPD izrađuje samostalno svaki podugovaratelj zasebno, sukladno uputama naručitelja iz ove Dokumentacije o nabavi, odnosno ovih Uputa.
	1. **Upute za popunjavanje ESPD-a**

Za potrebe utvrđivanja uvjeta i zahtjeva iz ove Dokumentacije o nabavi, odnosno ovih Uputa, gospodarski subjekt u ponudi dostavlja, u elektroničkom obliku, ispunjeni obrazac Europske jedinstvene dokumentacije o nabavi (e-ESPD).

e-ESP obrazac se (pojedinačno) popunjava sukladno ovim Uputama, odnosno pojedine dijelove e-ESPD obrasca prema uputama:

|  |
| --- |
| **DIO II. PODACI O GOSPODARSKOM SUBJEKTU** |
|  | * točka A – **Podaci o gospodarskom subjektu** (kod navođenja podataka o tome je li gospodarski subjekt mikropoduzeće, malo ili srednje poduzeće, podatak se unosi sukladno napomeni u obrascu i služi isključivo u statističke svrhe)
* točka B – **Podaci o zastupnicima gospodarskog subjekta** (ispunjava se ako gospodarski subjekt koji dostavlja e-ESPD obrazac ima za potrebe konkretnog postupka nabave osobu ovlaštenu za zastupanje različitu od osobe navedene u sudskom registru (npr. na temelju punomoći i sl.)
* točka C – **Podaci o oslanjanju na sposobnost drugih subjekata**- *ako je primjenjivo*
* točka D – **Podaci o podugovarateljima na čije se sposobnosti gospodarski subjekt ne oslanja** - *ako je primjenjivo* (ponuditelj navodi podatke /naziv/tvrtku sjedište/adresu i OIB/ o podugovarateljima na čiju se sposobnost ne oslanja; napominje se da, ako gospodarski subjekt ima podugovaratelje ali na koje se oslanja u nekom dijelu, podatke o tim podugovarateljima navode se u Dijelu II. Odjeljak C obrasca)
 |
| **DIO III . OSNOVE ZA ISKLJUČENJE** |
| **Točka 3.1.1. Uputa****(Dokumentacija o nabavi)** | Dio III. Osnove za isključenje, Odjeljak A: Osnove povezane s kaznenim presudama za sve gospodarske subjekte u ponudi (ponuditelja, članove zajednice ponuditelja, podugovaratelje, druge gospodarske subjekte na čiju se sposobnost ponuditelj ili zajednica ponuditelja oslanja)*,* ***u dijelovima gdje je naručitelj označio “informacija se traži”*** |
| **Točka 3.1.2. Uputa****(Dokumentacija o nabavi)** | Dio III. Osnove za isključenje, Odjeljak B: Osnove povezane s plaćanjem poreza ili doprinosa za socijalno osiguranje za sve gospodarske subjekte u ponudi (ponuditelja, članove zajednice ponuditelja, podugovaratelje. druge gospodarske subjekte na čiju se sposobnost ponuditelj ili zajednica ponuditelja oslanja)*,* ***u dijelovima gdje je naručitelj označio “informacija se traži”*** |
| **Točka 3.2. Uputa****(Dokumentacija o nabavi)** | Dio III. Osnove za isključenje, Odjeljak C: Osnove povezane s insolventnošću, sukobima interesa ili poslovnim prekršajem za sve gospodarske subjekte u ponudi (ponuditelja, članove zajednice ponuditelja, podugovaratelje. druge subjekte na čiju se sposobnost ponuditelj ili zajednica ponuditelja oslanja)*,* ***u dijelovima gdje je naručitelj označio “informacija se traži”***  |
| **Točka 3.3. Uputa****(Dokumentacija o nabavi)** | Dio III. Osnove za isključenje, Odjeljak A : Osnove povezane s kaznenim presudama, navodi da li je poduzeo mjere kako bi dokazao svoju pouzdanost bez obzira na postojanje relevantne osnove za isključenje, te opisuje poduzete mjere vezane uz “Samokorigiranje” – ***ako je primjenjivo* (*u dijelovima gdje je naručitelj označio „informacija se traži“****.* |
| **DIO IV. KRITERIJI ZA ODABIR GOSPODARSKOG SUBJEKTA**  |
| Dio IV. Kriterij za odabir gospodarskog subjekta, Odjeljak α: Opći navod za sve kriterije za odabir - ***obvezno se popunjava*****(***e-ESPD zahtjev automatski onemogućava otvaranje ostalih dijelova čije ispunjavanje naručitelj nije predvidio*) |
| **A: SPOSOBNOST ZA OBAVLJANJE PROFESIONALNE DJELATNOSTI** |
| **Točka 4.1.1. Uvjeta****(Dokumentacija o nabavi)** | *Ne popunjava se.* |
| **B: EKONOMSKA I FINANCIJSKA SPOSOBNOST** |
| **Točka 4.2. Uputa****(Dokumentacija o nabavi)** | *Ne popunjava se.* |
| **C: TEHNIČKA I STRUČNA SPOSOBNOST**  |
|  | *Ne popunjava se.* |
| **D: SUSTAVI ZA OSIGURANJE KVALITETE I NORME UPRAVLJANJA OKOLIŠEM** |
| *Ne popunjava se.* |
| **DIO IV. SMANJENJE BROJA KVALIFICIRANIH NATJECATELJA** |
| *Ne popunjava se.* |
| **DIO VI: ZAVRŠNE IZJAVE** |
| *Nije obvezno popuniti.* |

Pomoć gospodarskim subjektima, tj. ponuditeljima za elektroničko popunjavanje e-ESPD-a (.xml format) je prikazan na sljedećoj internetskoj adresi:

<https://help.nn.hr/support/solutions/articles/12000043396-elektroni%C4%8Dka-europska-jedinstvena-dokumentacija-o-nabavi-e-espd>.

* 1. **Dostava ažuriranih popratnih dokumenata**

Naručitelj je obvezan u ovom postupku nabave, prije donošenja odluke, od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od pet (5) dana, dostavi ažurirane popratne dokumente, radi provjere okolnosti navedenih u e-ESPD-u, osim ako već posjeduje te dokumente.

Ažurirani popratni dokument je svaki dokument u kojem su sadržani podaci važeći i odgovaraju stvarnom činjeničnom stanju u trenutku dostave naručitelju te dokazuju ono što je gospodarski subjekt, tj. ponuditelj naveo u e-ESPD obrascu.

Ažurirane popratne dokumente ponuditelj može dostaviti u neovjerenoj preslici elektroničkim sredstvima komunikacije ili na drugi dokaziv način. Neovjerenom preslikom smatra se i neovjerena preslika elektroničke isprave na papiru.

Ako ponuditelj koji je podnio ekonomski najpovoljniju ponudu ne dostavi ažurne popratne dokumente u ostavljenom roku ili njima ne dokaže da nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje – točke 3. Uputa) i/ili ne ispunjava tražene kriterije za odabir gospodarskog subjekta (točke 4. Uputa), naručitelj će odbiti ponudu tog ponuditelja te postupiti sukladno stavku 1. ove točke 5.3. Uputa u odnosu na ponuditelja koji je podnio sljedeću najpovoljniju ponudu ili poništiti postupak javne nabave ako postoje razlozi za poništenje.

* 1. **Postupanje sukladno članku 293. ZJN 2016**

Sukladno članku 293. stavku 1. ZJN 2016 ako su informacije ili dokumentacija koje je gospodarski subjekt trebao dostaviti nepotpuni ili pogrešni ili se takvima čine ili ako nedostaju određeni dokumenti, naručitelj može poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku ne kraćem od pet (5) dana, računajući od dana slanja zahtjeva naručitelja kroz EOJN RH

Postupanje sukladno članku 293. stavku 1. ZJN 2016 ne smije dovesti do pregovaranja u svezu s kriterijem za odabir ponude ili ponuđenim predmetom nabave.

Ponudbeni list, troškovnik i jamstvo za ozbiljnost ponude ne smatraju se određenim dokumentima koji nedostaju u smislu članka 293. ZJN 2016 te naručitelj ne smije zatražiti od gospodarskog subjekta (ponuditelja) da iste dostavi tijekom pregleda i ocjene ponuda.

**6. PODACI O PONUDI**

**6.1. Sadržaj i način izrade ponude**

**6.1.1. Sadržaj ponude**

Gospodarski subjekt (ponuditelj) je u ponudi obvezan dostaviti sljedeće:

1. popunjeni ponudbeni list, uključujući uvez ponude kreiran putem EOJN RH
2. popunjeni Troškovnik sukladno ovim Uputama
3. popunjeni e-ESPD obrazac (za ponuditelja, svakog člana zajednice ponuditelja, podugovaratelje i druge subjekte na čiju se sposobnost ponuditelj oslanja)
4. izjavu o dostavi potvrde jamstva podrijetla električne energije (Prilog 1)
5. jamstvo za ozbiljnost ponude

**6.1.2. Način izrade ponude koja se dostavlja elektroničkim sredstvima komunikacije**

Gospodarski subjekti (ponuditelji) kreiraju ponudu u sustavu EOJN RH.

Ponuda se izrađuje na način da čini cjelinu.

Ponuda obvezuje gospodarskog subjekta do isteka roka valjanosti ponude, a na zahtjev naručitelja gospodarski subjekt može produžiti rok valjanosti svoje ponude.

Ponuditelj koji je samostalno podnio ponudu, ne smije istodobno sudjelovati u zajedničkoj ponudi za isti predmet nabave, u protivnom odbit će se ponuda zajednice ponuditelja u kojoj kao član zajednice ponuditelja sudjeluje i ponuditelj koji je samostalno podnio ponudu.

Ponuda se dostavlja elektroničkim sredstvima komunikacije putem EOJN RH, vezujući se na elektroničku objavu poziva na nadmetanje te na elektronički pristup Dokumentaciji o nabavi.

Sukladno stavku 10. članka 280. ZJN 2016, smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te naručitelj ne smije odbiti takvu ponudu samo zbog toga razloga.

Gospodarski subjekt (ponuditelj) nije obvezan označiti stranice ponude koja se dostavlja elektroničkim sredstvima komunikacije.

Gospodarski subjekt (ponuditelj) nije obvezan dostaviti presliku ponude koja se dostavlja elektroničkim sredstvima komunikacije.

Ako se dijelovi ponude dostavljaju sredstvima komunikacije koja nisu elektronička, gospodarski subjekt (ponuditelj) mora u sadržaju ponude navesti koji dijelovi se tako dostavljaju.

Ako se radi o zajednici gospodarskih subjekata, ponudbeni list sadrži podatke o ponuditelju, i to za svakog člana zajednice uz obveznu naznaku člana koji je voditelj zajednice te ovlašten za komunikaciju s naručiteljem.

Detaljne upute vezano za elektroničku dostavu ponuda dostupne su na stranicama EOJN RH, na adresi <https://eojn.nn.hr/Oglasnik>.

**6.1.3. Način izrade dijelova ponude koji se ne dostavljaju elektroničkim sredstvima komunikacije**

Sukladno članku 60. ZJN 2016, elektronička sredstva komunikacije nisu obvezna ako:

1. bi zbog specijalizirane prirode nabave korištenje elektroničkih sredstava komunikacije zahtijevalo posebne alate, opremu ili formate datoteka koji nisu općedostupni ili nisu podržani kroz općedostupne aplikacije,

2. aplikacije koje podržavaju formate datoteka prikladne za opis ponuda koriste formate datoteka koji se ne mogu obraditi bilo kojom drugom otvorenom ili općedostupnom aplikacijom ili se na njih primjenjuje sustav zaštite vlasničke licencije te ih naručitelj ne može preuzimati niti ih koristiti na daljinu,

3. bi korištenje elektroničkih sredstava komunikacije zahtijevalo specijaliziranu uredsku opremu koja nije široko dostupna naručiteljima,

4. se određeni predmeti kao što su uzorci, makete i slično ne mogu dostaviti elektroničkim sredstvima komunikacije,

5. izvornike dokumenata ili dokaza nije moguće dostaviti elektroničkim sredstvima komunikacije,

6. se na nabavu primjenjuje propis kojim se uređuje javna nabava za potrebe obrane i sigurnosti ili propis kojim se uređuje javna nabava za potrebe diplomatskih misija i konzularnih ureda Republike Hrvatske u inozemstvu.

Komunikacija se odvija putem ovlaštenog pružatelja poštanskih usluga ili druge odgovarajuće kurirske službe, telefaksom ili njihovim kombiniranjem s elektroničkim sredstvima.

Priloge elektroničke ponude koji ne mogu biti dostavljeni elektroničkim sredstvima komunikacije, poput jamstva za ozbiljnost ponude, ukoliko se ne radi o uplati pologa, gospodarski subjekt (ponuditelj) dostavlja (osobno ili putem ovlaštenog pružatelja poštanskih usluga) **do roka** predviđenog za dostavu ponude, u zatvorenoj omotnici na kojoj **mora biti naznačeno**:

Na prednoj strani omotnice:

**DOM ZA STARIJE I NEMOĆNE OSOBE SPLIT**

**Ivana pl.Zajca 2**

**21000 Split**

**Predmet nabave: „Opskrba električnom energijom“**

 **Ev. broj nabave: 7/22**

**“dio/dijelovi ponude koji se dostavljaju odvojeno”**

**“NE OTVARAJ”.**

Na prednjoj strani ili na poleđini omotnice se naznačuje: **naziv, adresa i OIB ponuditelja/članova zajednice ponuditelja.**

Dijelovi ponude koji se dostavljaju u papirnatom obliku moraju biti uvezani u cjelinu na način da se onemogući naknadno vađenje ili umetanje listova ili dijelova ponude (npr. jamstvenikom – vrpcom čija su oba kraja na posljednjoj strani pričvršćena naljepnicom i otisnutim štambiljem) – ukoliko se sastoje od više stranica.

Stranice papirnatog dijela elektroničke ponude se označavaju brojem na način da je vidljiv redni broj stranice i ukupan broj stranica papirnatog dijela elektroničke ponude.

Ako je papirnati dio elektroničke ponude izrađen od više dijelova, stranice se označavaju na način da svaki sljedeći dio započinje rednim brojem koji se nastavlja na redni broj stranice kojim završava prethodni dio.

Ako je dio papirnatog dijela elektroničke ponude izvorno numeriran, ponuditelj ne mora taj dio papirnatog dijela elektroničke ponude ponovno numerirati.

Ponuditelj je dužan dostaviti papirnati dio elektroničke ponude u jednom primjerku.

Ispravci u dijelu elektroničke ponude koja se dostavlja u elektroničkom obliku moraju biti izrađeni na način da ispravljeni tekst ostane vidljiv (čitak) ili dokaziv (npr. nije dopušteno brisanje, premazivanje ili uklanjanje slova ili otisaka). Ispravci moraju uz navod datuma ispravka biti potvrđeni potpisom ponuditelja.

Dijelove ponude koji se dostavljaju putem ovlaštenih pružatelja poštanskih usluga ili osobno u papirnatom obliku, ponuditelj mora navesti u sadržaju elektroničke ponude.

U tom slučaju će se kao vrijeme dostave ponude uzeti vrijeme zaprimanja ponude putem EOJN RH.

**6.1.4. Izmjena i/ili dopuna ponude**

Ponuditelj može do isteka roka za dostavu ponuda mijenjati svoju ponudu ili od nje odustati. Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude.

Prilikom izmjene ili dopune ponude automatski se poništava prethodno predana ponuda što znači da se učitavanjem („uploadanjem“) nove izmijenjene ili dopunjene ponude predaje nova ponuda koja sadržava izmijenjene ili dopunjene podatke. Učitavanjem i spremanjem novog uveza ponude u EOJN RH, naručitelju se šalje nova izmijenjena/dopunjena ponuda.

Ponuditelj je obvezan izmjenu ili odustanak od ponude dostaviti na isti način kao i osnovnu ponudu s naznakom da se radi o izmjeni ili odustanku.

U slučaju odustanka od ponude, EOJN RH trajno onemogućava pristup toj ponudi ako je dostavljena elektroničkim sredstvima komunikacije, a naručitelj je obvezan vratiti ponuditelju ponudu ili njezine dijelove ponude ako su dostavljeni sredstvima komunikacije koja nisu elektronička. Odustajanje od ponude ponuditelj vrši na isti način kao i predaju ponude, u EOJN RH, odabirom na mogućnost „Odustajanje“'.

Ponuda se ne može mijenjati ili povući nakon isteka roka za dostavu ponuda.

**6.1.5. Nedostupnost EOJN RH tijekom roka za dostavu ponuda**

Ako tijekom razdoblja od četiri sata prije isteka roka za dostavu ponuda zbog tehničkih ili drugih razloga na strani EOJN RH isti nije dostupan, rok za dostavu ne teče dok traje nedostupnost, odnosno dok naručitelj produlji rok za dostavu sukladno članku 240. ZJN 2016.

Nedostupnost tijekom roka za dostavu ponuda postoji ako zbog tehničkih ili drugih razloga na strani EOJN RH tijekom četiri sata prije isteka roka za dostavu nije moguće:

1. priložiti bilo koji dokument u podržanom formatu, uključujući troškovnik,
2. kreirati ili priložiti uvez ponude,
3. dostaviti ponudu.

Nedostupnost, naručitelj ili gospodarski subjekt dužan je prijaviti Službi za pomoć EOJN RH pri Narodnim novinama d.d., od ponedjeljka do subote, u vremenu od 6:00 do 20:00 sati. Po zaprimanju prijave, Narodne novine d.d. će istu provjeriti te u slučaju utvrđene nedostupnosti obvezne su o tome bez odgode:

1. obavijestiti putem elektroničke pošte zainteresirane gospodarske subjekte i naručitelja u postupku javne

 nabave, ako je moguće,

1. obavijestiti putem elektroničke pošte središnje tijelo državne uprave nadležno za politiku javne nabave, i
2. objaviti obavijest o nedostupnosti EOJN RH na internetskim stranicama.

Iznimno, ako se nedostupnost otkloni u roku kraćem od 30 minuta od zaprimanja prijave te ako je od otklanjanja preostalo najmanje četiri sata do isteka roka za dostavu, smatra se da nedostupnost nije nastupila.

Ako se utvrdi nedostupnost EOJN RH rok za dostavu ne teče dok se ista ne otkloni. Nakon otklanjanja nedostupnosti EOJN RH, Narodne novine d.d. obvezne su bez odgode postupiti analogno članku 34. stavku 2. točkama 1., 2. i 3. Pravilnika.

Nakon zaprimanja obavijesti naručitelj je obvezan produžiti rok za dostavu za najmanje četiri dana od dana slanja ispravka poziva na nadmetanje ili ispravka poziva na dostavu ponuda.

**6.2. Način dostave ponude**

**6.2.1. Način dostave ponude elektroničkim sredstvima komunikacije**

Ponuda se u ovom postupku javne nabave dostavlja elektroničkim sredstvima komunikacije, osim dijelova ponude koje je u zadanom roku potrebno dostaviti putem ovlaštenih pružatelja poštanskih usluga ili osobno.

Elektronička dostava ponuda provodi se elektroničkim sredstvima komunikacije putem EOJN RH, vezujući se na elektroničku objavu obavijesti o nadmetanju te na elektronički pristup dokumentaciji o nabavi.

Pri izradi ponude gospodarski subjekt se mora pridržavati zahtjeva i uvjeta iz ove Dokumentacije o nabavi te ne smije mijenjati ni nadopunjavati tekst ove Dokumentacije o nabavi.

Procesom predaje ponude smatra se prilaganje (upload/učitavanje) dokumenata ponude, popunjenih izjava i troškovnika. Sve priložene dokumente EOJN RH uvezuje u cjelovitu ponudu, pod nazivom „Uvez ponude“. Uvez ponude stoga sadrži podatke o naručitelju, ponuditelju ili zajednici ponuditelja, po potrebi podugovarateljima, ponudi te u EOJN RH generirani ponudbeni list (npr. obrasci, troškovnici i sl.).

Ključni koraci koje gospodarski subjekt mora poduzeti, odnosno tehnički uvjeti koje mora ispuniti kako bi uspješno predao elektroničku ponudu su slijedeći:

* gospodarski subjekt se u roku za dostavu ponuda, u ovom postupku javne nabave, prijavio u EOJN RH kao zainteresirani gospodarski subjekt pri čemu je upisao važeću adresu e-pošte za razmjenu informacija s naručiteljem putem EOJN RH,
* gospodarski subjekt je putem EOJN RH dostavio ponudu u roku za dostavu ponuda.

U slučaju da naručitelj zaustavi postupak javne nabave povodom izjavljene žalbe na dokumentaciju ili poništi postupak javne nabave prije isteka roka za dostavu ponuda, za sve ponude koje su u međuvremenu dostavljene elektronički, EOJN RH trajno će onemogućiti pristup tim ponudama čime će se osigurati da nitko nema uvid u sadržaj dostavljenih ponuda. U slučaju da se postupak nastavi, gospodarski subjekt, tj. ponuditelj će morati ponovno dostaviti svoje ponude.

**Gospodarski subjekt (ponuditelj) svoju elektroničku ponudu mora dostaviti putem EOJN RH, najkasnije do**

 **17. siječnja 2022. godine do 14:00 sati.**

**6.2.2. Način dostave ponude ili dijelova ponude sredstvima komunikacije koja nisu elektronička**

Naručitelj prihvaća dostavu dijela elektroničke ponude u papirnatom obliku ako:

- bi zbog specijalizirane prirode nabave korištenje elektroničkih sredstava komunikacije zahtijevalo posebne alate, opremu ili formate datoteka koji nisu opće dostupni ili nisu podržani kroz opće dostupne aplikacije,

- aplikacije koje podržavaju formate datoteka prikladne za opis ponuda koriste formate datoteka koji se ne mogu obraditi bilo kojom drugom otvorenom ili opće dostupnom aplikacijom ili se na njih primjenjuje sustav zaštite vlasničke licencije te ih naručitelj ne može preuzimati niti ih koristiti na daljinu,

- bi korištenje elektroničkih sredstava komunikacije zahtijevalo specijaliziranu uredsku opremu koja nije široko dostupna naručiteljima,

- se određeni predmeti kao što su uzorci, makete i slično ne mogu dostaviti elektroničkim sredstvima komunikacije,

- izvornike dokumenata ili dokaza nije moguće dostaviti elektroničkim sredstvima komunikacije (npr. jamstvo za ozbiljnost ponude).

Priloge elektroničke ponude koji ne mogu biti dostavljeni elektroničkim sredstvima komunikacije gospodarski subjekt dostavlja (osobno ili putem ovlaštenih pružatelja poštanskih usluga) **do roka** **predviđenog za dostavu ponude**, u zatvorenoj omotnici na kojoj mora biti naznačeno:

Na prednoj strani omotnice:

**DOM ZA STARIJE I NEMOĆNE OSOBE SPLIT**

**Ivana pl.Zajca 2**

**21000 Split**

**Predmet nabave: „Opskrba električnom energijom“**

 **Ev. broj nabave: 7/22**

**“dio/dijelovi ponude koji se dostavljaju odvojeno”**

**“NE OTVARAJ”.**

Na prednjoj strani ili na poleđini omotnice se naznačuje **naziv, adresa i OIB ponuditelja/članova zajednice ponuditelja.**

Dijelovi ponude koji se dostavljaju u papirnatom obliku moraju biti uvezani u cjelinu na način da se onemogući naknadno vađenje ili umetanje listova ili dijelova ponude (npr. jamstvenikom – vrpcom čija su oba kraja na posljednjoj strani pričvršćena naljepnicom i otisnutim štambiljem).

Stranice papirnatog dijela elektroničke ponude se označavaju brojem na način da je vidljiv redni broj stranice i ukupan broj stranica papirnatog dijela elektroničke ponude.

Ako je papirnati dio elektroničke ponude izrađen od više dijelova, stranice se označavaju na način da svaki sljedeći dio započinje rednim brojem koji se nastavlja na redni broj stranice kojim završava prethodni dio.

Ako je dio papirnatog dijela elektroničke ponude izvorno numeriran, ponuditelj ne mora taj dio papirnatog dijela elektroničke ponude ponovno numerirati.

Ponuditelj je dužan dostaviti papirnati dio elektroničke ponude u jednom primjerku.

Ispravci u dijelu elektroničke ponude koja se dostavlja u elektroničkom obliku moraju biti izrađeni na način da ispravljeni tekst ostane vidljiv (čitak) ili dokaziv (npr. nije dopušteno brisanje, premazivanje ili uklanjanje slova ili otisaka). Ispravci moraju uz navod datuma ispravka biti potvrđeni potpisom ponuditelja.

Kada ponuditelj osobnom predajom naručitelju dostavlja dio ponude, naručitelj će mu izdati potvrdu o zaprimanju dijela ponude.

Do trenutka javnog otvaranja ponuda nije dopušteno davanje informacija o zaprimljenim ponudama.

Dijelove ponude koji se dostavljaju poštom ili osobno u papirnatom obliku, ponuditelj mora navesti u sadržaju elektroničke ponude.

U tom slučaju će se kao vrijeme dostave ponude uzeti vrijeme zaprimanja ponude putem EOJN RH.

**6.3. Minimalni zahtjevi koje varijante ponude trebaju zadovoljiti, ako su dopuštene, te posebni zahtjevi za njihovo podnošenje**

Varijante ponude **nisu dopuštene**.

**6.4. Način određivanja cijene ponude**

Gospodarski subjekt (ponuditelj) mora iskazati cijenu bez poreza na dodanu vrijednost, iznos poreza na dodanu vrijednost i cijenu sa porezom na dodanu vrijednost za cjelokupan predmet nabave izraženu u kunama u apsolutnom iznosu na dvije decimale, kako je to predviđeno obrascem ponudbenog lista EOJN RH.

Cijena ponude je promjenjiva za vrijeme trajanja ugovora sukladno zakonskim i podzakonskim aktima koji uređuju odnose na tržištu električne energije, a posebice odnos opskrbljivača i povlaštenih kupaca ( Zakon o tržištu električne energije, Zakon o energiji, Opći uvjeti za opskrbu električnom energijom i dr.).

Osnovne cijene električne energije mogu se mijenjati ukoliko dođe do povećanja godišnjeg indeksa potrošačkih cijena kojeg utvrđuje Državni zavod za statistiku za svaku kalendarsku godinu i objavljuje na svojoj službenoj mrežnoj stranici: [www.dzs.hr](http://www.dzs.hr).

Iznos promijenjene cijene obračunskih elemenata jednak je umnošku ugovorene cijene obračunskih elemenata sa vrijednosti godišnjeg indeksa potrošačkih cijena u odnosu na prethodnu godinu, kojeg Državni zavod za statistiku objavi do kraja siječnja za godinu u kojoj se obavlja promjena cijena obračunskih elemenata, za prethodnu godinu, podijeljen sa brojem 100.

Cijena ponude piše se brojkama.

Cijena ponude izražava se za cjelokupan predmet nabave.

Ponuditelj u Troškovniku predmeta nabave upisuje jedinične cijene, ukupnu cijenu po stavkama, ukupnu cijenu ponude bez PDV-a i cijenu ponude s PDV-om. U cijenu ponude bez poreza na dodanu vrijednost moraju biti uračunati svi troškovi, izdaci i popusti ako se nude.

Cijena električne energije uključuje sve troškove koje ponuditelj ima zbog s propisima određenog obveznog otkupa električne energije proizvedene iz proizvodnih postrojenja koja koriste obnovljive izvore energije i kogeneracijska postrojenja. Ponuditelj ne zadržava pravo da naručitelju pored cijena električne energije na računu odvojeno zaračuna i odgovarajući dio cijene koje ponuditelj plaća na temelju obaveznog otkupa električne energije proizvedene iz proizvodnih postrojenja koja koriste obnovljive izvore energije i kogeneracijska postrojenja.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

Kada cijena ponude bez poreza na dodanu vrijednost izražena u Troškovniku ne odgovara cijeni ponude bez poreza na dodanu vrijednost izraženoj u uvezu ponude, vrijedi cijena ponude bez poreza na dodanu vrijednost izražena u Troškovniku.

Jedinične cijene treba ponuditi zaokružene na četiri (4) decimale, a ostale cijene na dva decimalna mjesta.

Naručitelj ne može koristiti pravo na pretporez, pa će sukladno tome uspoređivati cijene sa PDV-om.

**6.5. Valuta ponude**

Gospodarski subjekt (ponuditelj) izražava cijenu ponude u kunama (HRK).

**6.6. Kriterij za odabir ponude**

Kriterij za odabir je ekonomski najpovoljnija ponuda.

Kriteriji za odabir najpovoljnije ponude po redoslijedu važnosti s razmjernom vrijednosti utvrđenih kriterija odabira u ukupnom sustavu vrijednosti od 1% do 100% (relativni ponder), odnosno ukupan (maksimalni) broj bodova koji se mogu dobiti jest 100 bodova, su slijedeći:

|  |  |  |  |  |
| --- | --- | --- | --- | --- |
| Red.br. | **Kratica kriterija** | **Kriterij** | **Max. broj bodova** | **Relativni ponder** |
| 1. | **CP** | **Cijena ponude**  | **90** | **90%** |
| 2. | **Z** | **Udjel električne energije iz obnovljivih izvora**  | **10** | **10%** |
| 3. | **UB** | **Ukupan (maksimalni) broj bodova/ponder** | **100** | **100%** |

Najpovoljnija ponuda je ona ponuda, koja ima najveći ukupan broj bodova, a koji je dobiven zbrojem bodova prema svakom utvrđenom kriteriju odabira.

Formula izračuna ukupnog broja bodova**: UB=CP+Z**, pri čemu je:

**UB**= ukupni broj bodova

**CP**= broj bodova ostvaren za ponuđenu cijenu (s PDV-om)

**Z**=broj bodova ostvaren za udjel (postotak) električne energije iz obnovljivih izvora.

Bodovi će se izračunavati na dvije decimale.

S obzirom na prethodno utvrđene kriterije odabira najpovoljnije ponude, u nastavku se utvrđuje način bodovanja svake ponude po pojedinom kriteriju. Svaka ponuda prema načinu bodovanja dobiva bodove po svakom kriteriju, s tim da najnepovoljnija ponuda dobiva minimalan broj bodova po određenom kriteriju, a najpovoljnija maksimalan broj bodova.

1. **CP** = BROJ BODOVA ZA PONUĐENU CIJENU ( s PDV-om)

Prema kriteriju cijene ponude, svaka ponuda dobiva bodove prema slijedećoj formuli:

NC

CP = ---------- x 90

 C

pri čemu je:

CP = broj bodova za ponuđenu cijenu

NC = najniža ponuđena cijena

C = cijena iz ponude.

Najpovoljnija ponuda po kriteriju cijene ponude jest ponuda s najnižom cijenom. Ona nosi maksimalan broj bodova - **90**, koliki je i udio u dodatnim kriterijima, a sve druge ponude odražavaju relativan odnos cijena.

2. **Z** = BROJ BODOVA ZA UDJEL (POSTOTAK) ELEKTRIČNE ENERGIJE IZ OBNOVLJIVIH

 IZVORA

Kao kriterij primjenjuje se visina ponuđene količine električne energije iz obnovljivih izvora u postocima (%). Udio električne energije dobivene iz obnovljivih izvora mora minimalno iznositi 50%. Ponuda koja u usporedbi s ostalim ponudama nudi najviši udio električne energije iz obnovljivih izvora, dobiva najviše bodova (uzima se u obzir postotak električne energije ponuđen iz obnovljivih izvora).

Ukoliko se nudi udjel (postotak) električne energije iz obnovljivih izvora manje od 50%, takva ponuda će se smatrati nepravilnom.

Postotak se iskazuje na najviše dvije decimale.

Prema kriteriju udjela električne energije iz obnovljivih izvora, svaka ponuda dobiva bodove prema sljedećem obrascu:

Zp

Z = ---------- x 10

 Zn

pri čemu je:

Z = broj bodova za udjel (postotak) električne energije iz obnovljivih

 izvora

Zp = udjel (postotak) električne energije iz obnovljivih izvora iz

 ponude koja se ocjenjuje

Zn = najveći ponuđeni udjel (postotak) električne energije iz

 obnovljivih izvora.

Najpovoljnija ponuda po kriteriju udjela (postotka) električne energije iz obnovljivih izvora jest ponuda s najvećim (postotkom) udjelom. Ona nosi maksimalan broj bodova - **10**, koliki je i udio u dodatnim kriterijima, a sve druge ponude odražavaju relativan odnos udjela.

U svrhu bodovanja, ponuditelj je **obvezan u ponudi dostaviti**:

- za kriterij Z – **izjavu** o udjelu (postotku) električne energije iz obnovljivih izvora – PRILOG 2 ovih Uputa.

(izjava sadrži najmanje naziv i sjedište/adresu/naručitelja, naziv, sjedište/adresu/ i OIB ponuditelja, predmet nabave, ev. br. nabave, odgovarajući tekst izjave o udjelu (postotku) električne energije dobivene iz obnovljivih izvora energije, nadnevak i potpis ovlaštene osobe)

*Napomena: Ponuditelj u pravilu koristi predložak izjave dane u PRILOGU 2 ali mogu sami kreirati svoj predložak izjave koja mora sadržavati podatke i imati rubrike kao predložak izjave.*

Ukoliko gospodarski subjekt (ponuditelj) ne dostavi dokaz iz ove točke 6.6. ovih Uputa vezane za kriterij Z za odabir ekonomski najpovoljnije ponude (izjavu o udjelu), smatrat će se da taj ponuditelj jamči da će u slučaju odabira njegove ponude udjel električne energije dobivene iz obnovljivih izvora biti najmanje 50%, a bodovi po kriteriju Z će biti nula (0) bodova.

U slučaju da su dvije ili više valjanih ponuda jednako rangirane prema kriteriju odabira, naručitelj će, sukladno članku 302. stavku 3. ZJN 2016, odabrati ponudu koja je zaprimljena ranije.

**6.7. Jezik i pismo na kojemu se sastavlja ponuda**

Ponuda se zajedno s pripadajućom dokumentacijom izrađuje **na hrvatskom jeziku i latiničnom pismu**.

Ako su neki od dijelova ponude traženih ovom Dokumentacijom o nabavi, odnosno ovim Uputama, na nekom od stranih jezika ponuditelj je dužan uz navedeni dokument na stranom jeziku dostaviti i prijevod na hrvatski jezik navedenog dokumenta izvršen po ovlaštenom sudskom tumaču.

Prijevod dokumenata izvršen po ovlaštenom sudskom tumaču mora sadržavati i potvrdu ovlaštenog sudskog tumača kojom se potvrđuje da prijevod potpuno odgovara izvorniku sastavljenom na stranom jeziku, temeljem članka 19. Pravilnika o stalnim sudskim tumačima (NN, br. 88/08 i 119/08).

Ponuditeljima je dozvoljeno u ponudi koristiti pojedine izraze koji se smatraju internacionalizmima.

Ostale riječi ili navodi moraju biti na hrvatskom jeziku.

**6.8. Rok valjanosti ponude**

Rok valjanosti ponude je 3 mjeseca od isteka roka za dostavu ponuda.

Ponuda obvezuje ponuditelja do isteka roka valjanosti, a na zahtjev naručitelja, ponuditelj može produžiti rok valjanosti svoje ponude.

Ako tijekom postupka javne nabave istekne rok valjanosti ponude, naručitelj je obvezan prije odabira zatražiti produženje roka valjanosti ponude koji je podnio ekonomski najpovoljniju ponudu u primjerenom roku ne kraćem od pet (5) dana, računajući od dana slanja zahtjeva naručitelja kroz EOJN RH.

Zahtjev za produženje roka valjanosti ponude i odgovor ponuditelja moraju biti isključivo u pisanom obliku.

Ponuditelj može odbiti zahtjev za produženje roka valjanosti. Ako se ponuditelj suglasi sa zahtjevom za produženje roka valjanosti ponude, ne može mijenjati ponudu.

**7. OSTALE ODREDBE**

**7.1. Podaci o terminu obilaska lokacije ili neposrednog pregleda dokumenata koji potkrepljuju**

 **dokumentaciju o nabavi**

Ne primjenjuje se.

**7.2. Naznaka o namjeri korištenja opcije odvijanja postupka u više faza koje slijede jedna za drugom,**

 **kako bi se smanjio broj ponuda ili rješenja**

Ne primjenjuje se.

**7.3. Norme osiguranja kvalitete ili norme upravljanja okolišem**

Ne primjenjuje se.

**7.4. Broj gospodarskih subjekata koji će biti stranke okvirnog sporazuma, u slučaju okvirnog**

 **sporazuma s više gospodarskih subjekata**

Ne primjenjuje se.

**7.5. Rok na koji se sklapa okvirni sporazum, te obrazloženje razloga za trajanje okvirnog**

 **sporazuma duže od četiri, odnosno osam godina**

Ne primjenjuje se.

**7.6. Način sklapanja ugovora na temelju okvirnog sporazuma**

Ne primjenjuje se.

**7.7. Navod obvezuje li okvirni sporazum stranke na izvršenje okvirnog sporazuma**

Ne primjenjuje se.

**7.8. Navod svih naručitelja (poimence ili generički po vrsti/kategorijama/mjestu) u čije ime se**

 **sklapa okvirni sporazum)**

Ne primjenjuje se.

**7.9. Drugi uvjeti koji će biti korišteni prilikom sklapanja ugovora na temelju okvirnog sporazuma**

Ne primjenjuje se.

**7.10. Podaci potrebni za provedbu elektroničke dražbe**

Ne primjenjuje se.

**7.11. Odredbe koje se odnose na zajednicu gospodarskih subjekata**

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa.

Ponuda zajednice gospodarskih subjekata (ponuditelja) **mora sadržavati podatke** o svakom članu zajednice gospodarskih subjekata, kako je određeno obrascem EOJN RH, uz obveznu naznaku člana zajednice gospodarskih subjekata (ponuditelja) koji je voditelj zajednice te ovlašten za komunikaciju s naručiteljem.

Naručitelj neće zahtijevati da zajednica gospodarskih subjekata ima određeni pravni oblik nakon sklapanja ugovora, ali će zahtijevati uređenje njihovog međusobnog odnosa u mjeri u kojoj je to nužno za uredno izvršenje tog ugovora (npr. međusobni sporazum, ugovor o poslovnoj suradnji ili slično). **Navedeni akt mora biti potpisan i ovjeren (samo ukoliko se u zemlji poslovnog nastana koristi pečat) od svih članova zajednice te se dostavlja naručitelju najkasnije u roku od 10 dana od izvršnosti odluke o odabiru**. Navedenim pravnim aktom se trebaju riješiti međusobni odnosi članova zajednice vezani uz izvršavanje ugovora o javnoj nabavi, primjerice – dostava jamstva za uredno izvršenje ugovora o javnoj nabavi, dijelovi ugovora koje će izvršavati svaki član zajednice, obveze svakog člana zajednice u ispunjenju ugovora o javnoj nabavi, obavještavanje naručitelja o promjenama vezanim uz potpisnike ugovora o javnoj nabavi, način odvijanja komunikacije (koji član zajednice na koji e-mail, fax i slično), način sklapanja ugovora i potpisnik/e ugovora, izdavanje jamstava na temelju ugovora, komunikacija vezana uz izvršavanje ugovora, izdavanje računa/situacija, plaćanje računa/situacija, potpisivanje primopredajnog zapisnika i ostala bitna pitanja.

Zajednica gospodarskih subjekata može se osloniti na sposobnost članova zajednice ili drugih subjekata.

Naručitelj neposredno plaća svakom članu zajednice gospodarskih subjekata (ponuditelja) za onaj dio ugovora koji je on izvršio, ako zajednica gospodarskih subjekata (ponuditelja) ne odredi drugačije.

U slučaju zajednice gospodarskih subjekata svi članovi zajednice gospodarskih subjekata moraju dostaviti zaseban e-ESPD i pojedinačno dokazati da:

* + **nije u jednoj od situacija zbog koje se gospodarski subjekt isključuje iz postupka javne nabave**

 **(osnove za isključenje) – sukladno ovoj Dokumentaciji o nabavi, odnosno ovim Uputama,**

**skupno (zajednički) dokazati da:**

* + **ispunjavaju tražene kriterije za kvalitativni odabir gospodarskog subjekta (dokaze sposobnosti)**

 **iz ove Dokumentacije o nabavi, odnosno ovih Uputa.**

Odgovornost ponuditelja iz zajednice gospodarskih subjekata je solidarna.

Ukoliko se zajednica gospodarskih subjekata oslanja na sposobnost drugih subjekata radi dokazivanja ispunjavanja kriterija ekonomske i financijske sposobnosti te tehničke i stručne sposobnosti, drugi subjekti su solidarno odgovorni za izvršenje ugovora. Navedena odredba će biti sastavni dio ugovora o javnoj nabavi koji će sklopiti naručitelj s odabranim gospodarskim subjektom (ponuditeljem).

**7.12. Odredbe o podugovarateljima**

Naručitelj ne smije zahtijevati od gospodarskih subjekata da dio ugovora o javnoj nabavi daju u podugovor ili da angažiraju određene podugovaratelje niti ih u tome ograničavati, osim ako posebnim propisom ili međunarodnim sporazumom nije drukčije određeno.

Ukoliko gospodarski subjekt namjerava dio ugovora o javnoj nabavi dati u podugovor jednom ili više gospodarskih subjekta, **mora u** **ponudi navesti** sljedeće podatke:

1. naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog

 subjekta, ako je primjenjivo) i broj računa podugovaratelja, zakonske zastupnike podugovaratelja, i

2. predmet ili količinu, vrijednost ili postotni dio ugovora o javnoj nabavi koji se daje u podugovor,

te **dostaviti** e-ESPD obrazac za svakog podugovaratelja.

Podaci o podugovaratelju iz točke 1. i 2. prethodnog stavka obvezni su sastojci ugovora o javnoj nabavi.

Gospodarski subjekt ( ponuditelj) s kojim naručitelj sklopi ugovor o javnoj nabavi obvezan je svome računu ili situaciji priložiti račune ili situacije svojih podugovaratelja koje je prethodno potvrdio.

Naručitelj neposredno plaća podugovaratelju.

Gospodarski subjekt (ponuditelj) ili zajednica gospodarskih subjekata (ponuditelja) su obvezni za svakog podugovaratelja dokazati da ne postoje razlozi za obvezne i ostale osnove isključenja iz točke 3.1. i 3.2. ovih Uputa, da ispunjavaju uvjet sposobnosti za obavljanje profesionalne sposobnosti iz točke 4.1.1. ovih Uputa te da ispunjavaju uvjete sposobnosti iz stavka 4. točke 4.3. ovih Uputa.

Ako naručitelj utvrdi da postoji osnova za isključenje podugovaratelja iz točke 3.1. i 3.2. ovih Uputa ili ne dokaže sposobnost sukladno točki 4.1.1., odnosno stavku 4. točke 4.3. ovih Uputa, obvezan je od gospodarskog subjekta (ponuditelja) zatražiti zamjenu tog podugovaratelja u primjerenom roku, ne kraćem od pet (5) dana, računajući od dana slanja zahtjeva naručitelja kroz EOJN RH.

Odabrani gospodarski subjekt (ponuditelj) može tijekom izvršenja ugovora o javnoj nabavi naručitelju uputiti pisani zahtjev za:

- izmjenom podugovaratelja za onaj dio ugovora o javnoj nabavi koji je prethodno dao u podugovor,

- preuzimanje izvršenja dijela ugovora o javnoj nabavi koji je prethodno dao u podugovor ,

- uvođenje jednog ili više novih podugovaratelja čiji ukupni udio ne smije prijeći 30% vrijednosti

 ugovora o javnoj nabavi neovisno o tome je li prethodno dao dio ugovora o javnoj nabavi u

 podugovor ili ne.

Uz zahtjev za promjenom podugovaratelja, ugovaratelj naručitelju dostavlja podatke o novom podugovaratelju i ispunjen e-ESPD obrazac za podugovaratelja.

Temeljem zaprimljenog zahtjeva, naručitelj će ukoliko to smatra opravdanim, odabranom ponuditelju izdati pisanu suglasnost.

Naručitelj neće i ne smije odobriti zahtjev ugovaratelja:

- u slučaju promjene podugovaratelja ili uvođenja jednog ili više novih podugovaratelja čiji ukupni dio ne smije preći 30% vrijednosti ugovora o javnoj nabavi bez PDV-a, neovisno o tome je li prethodno dao dio ugovora o javnoj nabavi u podugovor ili ne, ako se ugovaratelj u postupku javne nabave radi dokazivanja

ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje,

- u slučaju preuzimanja izvršenja dijela ugovora o javnoj nabavi, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

Sudjelovanje podugovaratelja ne utječe na odgovornost ugovaratelja za izvršenje ugovora o javnoj nabavi.

**7.13. Vrsta, sredstvo i uvjeti jamstva**

Naručitelj u ovom postupku nabave zahtjeva sljedeća jamstva:

* jamstvo za ozbiljnost ponude
* jamstvo za uredno ispunjenje ugovora.

**7.13.1. Jamstvo za ozbiljnost ponude**

Jamstvo za ozbiljnost ponude iznosi 36.000,00 kn (što predstavlja 2% procijenjene vrijednosti nabave).

Gospodarski subjekt (ponuditelj) je u obvezi dostaviti jamstvo za ozbiljnost ponude u obliku solemnizirane (potvrđene) bjanko ili obične zadužnice koje će svojom (ukupnom) vrijednošću pokriti iznos od 36.000,00 kn ili uplatiti novčani polog u visini od 36.000,00 kn sukladno članku 214. ZJN 2016, na račun naručitelja:

IBAN DOMA ZA STARIJE I NEMOĆNE OSOBE SPLIT: HR4024070001100563467

Model: HR00

Poziv na broj: 722-OIB ponuditelja

Opis plaćanja: Jamstvo za ozbiljnost ponude za ev. Br.7/22

Jamstvo za ozbiljnost ponude naručitelj će naplatiti u slučaju:

* odustajanja ponuditelja od svoje ponude u roku njezine valjanosti,
* nedostavljanja ažurnih popratnih dokumenata sukladno članku 263. ZJN 2016,
* neprihvaćanja ispravka računske greške,
* odbijanja potpisivanja ugovora o javnoj nabavi, ili
* nedostavljanja jamstva za uredno ispunjenje ugovora o javnoj nabavi.

Zadužnica se dostavlja putem ovlaštenih pružatelja poštanskih usluga ili osobno u naručitelja do roka predviđenog za dostavu ponuda, s time da ga ponuditelj mora navesti u sadržaju elektroničke ponude.

U tom slučaju će se kao vrijeme dostave ponude uzeti vrijeme zaprimanja ponude putem EOJN RH.

U slučaju uplate novčanog pologa, kao jamstva za ozbiljnost ponude, dokaz o uplati novčanog pologa ponuditelj je dužan priložiti u ponudi. Naručitelj će, po potrebi provjeriti izvršenje uplate.

Ukoliko uz ponudu nije dostavljeno jamstvo za ozbiljnost ponude, naručitelj će ponudu odbiti kao nepravilnu i neće je razmatrati.

Ako tijekom postupka javne nabave istekne rok valjanosti ponude a time i jamstva za ozbiljnost ponude, naručitelj će prije odabira zatražiti produženje roka valjanosti ponude tako i jamstva od gospodarskog subjekta (ponuditelja) koji je podnio ekonomski najpovoljniju ponudu u primjerenom roku ne kraćem od pet (5) dana, računajući od dana slanja zahtjeva naručitelja kroz EOJN RH.

Naručitelj je obvezan vratiti ponuditeljima jamstva za ozbiljnost ponude u roku od 10 dana od dana potpisivanja ugovora o javnoj nabavi, odnosno dostave jamstva za uredno ispunjenje ugovora, a presliku jamstva obvezan je pohraniti. Isto vrijedi i povrat novčanog pologa koje se vraća ponuditelju, bez kamata.

U slučaju podnošenja zajedničke ponude, jamstvo za ozbiljnost ponude **može dostaviti, odnosno uplatiti** bilo koji član zajednice gospodarskih subjekata (ponuditelja), u cijelosti ili parcijalno s članom/vima, u traženom iznosu.

**7.13.2. Jamstvo za uredno ispunjenje ugovora**

Odabrani ponuditelj, kao ugovaratelj, je u obvezi dostaviti jamstvo za uredno ispunjenje ugovorau obliku solemnizirane (potvrđene) zadužnice ili bjanko zadužnice koja će svojom vrijednošću pokriti (najmanje) 10% ugovorene vrijednosti ugovora bez PDV-a ili uplatiti novčani pologa u visini od 10% ugovorene vrijednosti ugovora bez PDV-a na račun naručitelja, IBAN broj: HR4024070001100563467.

Dostavu bjanko zadužnice ili uplatu pologa potrebno je izvršiti u roku od 15 dana od potpisa ugovora.

U slučaju sklapanja ugovora sa zajednicom gospodarskih subjekata (ponuditelja), jamstvo za uredno ispunjenje ugovora može dostaviti bilo koji član iz zajednice gospodarskih subjekata, u cijelosti ili parcijalno s članom/vima pod uvjetom da jamstvo za uredno ispunjenje ugovora, u bilo kojem slučaju treba (ukupno) iznositi 10 % od ugovorene vrijednosti ugovora bez PDV-a.

Ukoliko odabrani ponuditelj ne dostavi jamstvo u roku od 15 dana od dana potpisa ugovora, a prije isteka jamstva za ozbiljnost ponude, naručitelj ima pravo raskinuti ugovor i naplatiti jamstvo za ozbiljnost ponude.

U slučaju da odabrani ponuditelj ne dostavi novo jamstvo, naručitelj će naplatiti jamstvo za uredno ispunjenje ugovora te ima pravo raskinuti ugovor.

Jamstvo za uredno ispunjenje ugovora naručitelj ima pravo naplatiti u slučaju povrede ugovornih obveza od strane odabranog ponuditelja.

**7.14. Datum, vrijeme i mjesto javnog otvaranja ponuda**

Ponudu treba putem EOJN RH dostaviti najkasnije do

**17. siječnja 2022. godine do 14:00 sati**

elektroničkim putem, dok dijelove ponude koji se dostavljaju odvojeno (npr. jamstvo za ozbiljnost ponude) gospodarski subjekt (ponuditelj) **mora dostaviti do naznačenog roka** osobno ili putem ovlaštenog pružatelja poštanskih usluga na adresu:

**Dom za starije i nemoćne osobe Split, Ivana pl.Zajca 2, 21000 Split**

Javno otvaranje ponuda započinje istodobno s istekom roka za dostavu ponuda i održati će se u

**Dom za starije i nemoćne osobe Split, Ivana pl.Zajca 2, 21000 Split**

**U Računovodstvu ,s početkom u 14.00 sati.**

Ponude otvaraju najmanje dva člana stručnog povjerenstva za javnu nabavu.

Javnom otvaranju ponuda mogu prisustvovati ovlašteni predstavnici ponuditelja i druge osobe, dok pravo aktivnog sudjelovanja u postupku javnog otvaranja ponuda imaju samo članovi stručnog povjerenstva za nabavu i ovlašteni predstavnici ponuditelja.

Ovlašteni predstavnici ponuditelja **dužni su** predati odgovarajuće isprave (punomoć, izvod iz sudskog ili obrtnog registra i sl.) kojima dokazuju da su oni ovlašteni predstavnici ponuditelja, bilo kao osobe ovlaštene

za zastupanje ponuditelja (npr. član uprave) ili kao ovlaštenici (punomoćnici) ponuditelja te predočiti na uvid i osobne identifikacijske isprave (osobna iskaznica, putovnica, vojna iskaznica ili vozačka dozvola).

Zapisnik o otvaranju ponuda naručitelj je obvezan odmah uručiti svim ovlaštenim predstavnicima ponuditelja nazočnima na javnom otvaranju, a ostalim ponuditeljima zapisnik se dostavlja na njihov pisani zahtjev, osim ako je zapisnik javno objavljen u EOJN RH.

**Nedostupnost EOJN RH u trenutku ili tijekom javnog otvaranja ponuda**

Nedostupnost postoji ako u sustavu u trenutku ili tijekom javnog otvaranja ponuda nije moguće:

* priložiti privatne ključeve
* izvršiti uvid u upisnik elektronički dostavljenih ponuda
* izvršiti uvid u uvez ponude, odnosno ponudbeni list.

Nedostupnost obvezno se prijavljuje Službi za pomoć EOJN RH pri Narodnim novinama d.d., od ponedjeljka do subote, u vremenu od 6:00 do 20:00 sati. Po zaprimanju prijave, Narodne novine d.d. će istu provjeriti te u slučaju utvrđene nedostupnosti obvezne su o tome bez odgode:

- obavijestiti putem elektroničke pošte ponuditelje i članove stručnog povjerenstva za javnu nabavu u

 postupku javne nabave, ako je moguće

* obavijestiti putem elektroničke pošte središnje tijelo državne uprave nadležno za politiku javne nabave, i
* objaviti obavijest o nedostupnosti EOJN RH na internetskim stranicama.

Iznimno, ako se nedostupnost otkloni u roku kraćem od 30 minuta od zaprimanja prijave, smatra se da nedostupnost nije nastupila.

Ako se utvrdi nedostupnost EOJN RH u trenutku ili tijekom otvaranja, postupak otvaranja započinje istekom roka za dostavu ponuda te se zaustavlja dok se nedostupnost ne otkloni. Nakon otklanjanja nedostupnosti EOJN RH, Narodne novine d.d. obvezne su bez odgode postupiti analogno članku 38. stavku 2. točkama 1.,

2. i 3. Pravilnika. Nakon zaprimanja obavijesti naručitelj je obvezan nastaviti s otvaranjem ponuda najkasnije u roku od 48 sati od zaprimanja obavijesti, a ako taj rok ističe na dan na koji naručitelj ne radi, otvaranje će se nastaviti prvi sljedeći radni dan. Naručitelj je obvezan bez odgode obavijestiti ponuditelje o mjestu i vremenu nastavka otvaranja ponuda ako je otvaranje ponuda javno. Od otklanjanja nedostupnosti do nastavka otvaranja ponuda, ponude se ne smiju mijenjati.

**7.15. Dokumenti koji će se nakon završetka postupka javne nabave vratiti ponuditeljima**

Naručitelj je obvezan vratiti ponuditeljima jamstvo za ozbiljnost ponude u roku od 10 dana od dana potpisivanja ugovora o javnoj nabavi, odnosno dostave jamstva za uredno izvršenje ugovora o javnoj nabavi, a presliku jamstva obvezan je pohraniti. Sve elektronički dostavljene ponude EOJN RH će pohraniti na način koji omogućava očuvanje integriteta podataka.

U slučaju poništenja postupka javne nabave prije isteka roka za dostavu ponuda, EOJN RH trajno onemogućava pristup ponudama koje su dostavljene elektroničkim sredstvima komunikacije, a naručitelj

vraća gospodarskim subjektima (ponuditeljima) neotvorene ponude, druge dokumente ili dijelove ponude koji su dostavljeni sredstvima komunikacije koja nisu elektronička.

**7.16. Posebni i drugi uvjeti za izvršenje ugovora ili okvirnog sporazuma**

Nije primjenjivo.

**7.17. Navod o primjeni trgovačkih običaja (uzanci)**

Tijekom izvršenja ugovora o javnoj nabavi, tj. na ugovor o javnoj nabavi robe neće se primjenjivat trgovački običaji (uzance).

**7.18. Podaci o tijelima od kojih natjecatelj ili ponuditelj može dobiti pravovaljanu informaciju o obvezama koje se odnose na poreze, zaštitu okoliša, odredbe o zaštiti radnoga mjesta i radne uvjete koje su na snazi u području na kojem će se izvoditi radovi ili pružati usluge i koje će biti primjenjive na radove koji se izvode ili na usluge koje će se pružati za vrijeme trajanja ugovora**

Nije primjenjivo.

**7.19. Rok za donošenje odluke o odabiru/poništenju**

Naručitelj na temelju utvrđenih činjenica i okolnosti u postupku javne nabave donosi odluku o odabiru, odnosno, ako postoje razlozi za poništenje postupka javne nabave iz članka 298. ZJN 2016, odluku o poništenju.

Odluku o odabiru ili odluku o poništenju postupka javne nabave s preslikom zapisnika o pregledu i ocjeni ponuda, naručitelj će dostaviti ponuditeljima putem EOJN RH.

Rok za donošenje odluke o odabiru ili odluke o poništenju postupka javne nabave iznosi **90 dana od isteka roka za dostavu ponude.**

**7.20. Rok, način i uvjeti plaćanja**

Predujam nije dozvoljen.

Nije dozvoljeno traženje sredstava osiguranja plaćanja od naručitelja.

Sva plaćanja naručitelj će izvršiti na poslovni račun odabranog ponuditelja odnosno podugovaratelja sukladno točki 7.12. ovih Uputa.

Plaćanje isporučene robe, tj. električne energije vršit će se na temelju eRačuna u roku od 30 dana od dana ispostavljanja eRačuna koji se temelji na obračunu potrošnje po svakom obračunskom mjestu utvrđene mjernim uređajima na obračunskim mjernim mjestima.

Obračunsko razdoblje za plaćanje električnom energijom iznosi 30 dana (+/-3 dana), a na temelju stvarne potrošnje električne energije po svakom obračunskom mjernom mjestu.

Ponuditelj, kao isporučitelj (opskrbljivač) će izdavati eRačun(e) za sva obračunska mjerna mjesta sa specifikacijom potrošnje po obračunskim mjernim mjestima.

Ako gospodarski subjekt (ponuditelj) dio ugovora o javnoj nabavi daje u podugovor, tada za isporučenu robu koje će isporučiti podugovaratelj naručitelj neposredno plaća podugovaratelju sukladno točki 7.12 ovih Uputa.

U slučaju zajednice gospodarskih subjekata (ponuditelja) plaćanje će se izvršiti sukladno točki 7.11. ovih Uputa.

**7.21. Uvjeti i zahtjevi koji moraju biti ispunjeni sukladno posebnim propisima ili stručnim pravilima**

Na području Republike Hrvatske obavljanje energetske djelatnosti opskrbe električnom energijom mogu obavljati gospodarski subjekti koji posjeduje dozvolu za obavljanje energetske djelatnosti opskrbe električnom energijom izdanu od Hrvatske energetske regulatorne agencije – HERA, kao uvjet za rad sukladno Zakonu o energiji (NN 120/12, 14/14, 95/15, 102/15 i 68/18).

* **Gospodarski subjekt, tj. odabrani ponuditelj, kao ugovaratelj, dužan je prije potpisivanja ugovora (najkasnije u roku od 10 dana od dana izvršnosti odluke o odabiru) dostaviti predmetno dopuštenje. Ukoliko u propisanom roku gospodarski subjekt ne ishodi, tj. dostavi potrebno dopuštenje smatrat će se da je odustao od ponude te će biti naplaćeno jamstvo za ozbiljnost ponude.**

**7.22. Izmjene ugovora o javnoj nabavi u tijeku njegovog trajanja i raskid ugovora**

**7.22.1. Izmjena ugovora**

Sve izmjene ugovora javnoj nabavu vršit će se sukladno člancima 314. do 321. ZJN 2016.

Ugovor o javnoj nabavi može se izmijeniti zbog produženja roka izvođenja radova:

1. ako izvođač radova bez svoje krivnje bude spriječen izvoditi radove, a zbog događaja koji se nisu mogli

 predvidjeti i čije posljedice izvođač radova nije mogao predvidjeti, izbjeći ni ukloniti (viša sila), a o čijem

 nastupu i prestanku izvođač radova bez odlaganja dužan obavijestiti naručitelja,

2. zbog nepovoljnih vremenskih neprilika koje onemogućuju izvođenje pojedinih vrsta radova, što se

 utvrđuje evidencijom meteoroloških uvjeta tijekom izvođenja radova ovjerenih po (glavnom) nadzornom

 inženjeru u građevinskom dnevniku-navedeno će se priznati samo ukoliko je izvođač radova na gradilištu

 osigurao prisutnost radnika i dostupnost materijala,

3. zbog izdavanja naloga naručitelja o obustavi radova,

4. zbog nastupa okolnosti koje onemogućuju ispunjenje ugovorenih obaveza u ugovorenom roku, a se ne

 mogu pripisati višoj sili, niti su uzrokovanje postupanjem ijedne ugovorne stranke, već su posljedica radnji

 treće strane,

5. zbog potrebe ugovaranja dodatnih radova.

Naručitelj smije, sukladno članku 316. ZJN 2016, izmijeniti ugovor o javnoj nabavi tijekom njegova trajanja bez provođenja novog postupka javne nabave radi nabave dodatnih radova, odnosno usluge, od prvotnog ugovaratelja koji su se pokazali potrebnim, a nisu bili uključeni u prvotnu nabavu, ako promjena ugovaratelja:

1. nije moguća zbog ekonomskih ili tehničkih razloga, kao što su zahtjevi za među zamjenjivošću i

 interoperabilnošću s postojećim opremom, uslugama ili instalacijama koje su nabavljene u okviru prvotne

 nabave, i

2. prouzročila bi značajne poteškoće ili znatno povećavanje troškova za naručitelja.

Svako povećanje cijene ne smije biti veće od 30 % vrijednosti prvotnog ugovora. Ako je učinjeno nekoliko uzastopnih izmjena, ograničenje od 30 % procjenjuje se na temelju neto kumulativne vrijednosti svih uzastopnih izmjena.

Naručitelj smije, sukladno članku 317. ZJN 2016, izmijeniti ugovor o javnoj nabavi tijekom njegova trajanja bez provođenja novog postupka javne nabave ako su kumulativno ispunjeni sljedeći uvjeti:

1. do potrebe za izmjenom došlo je zbog okolnosti koje pažljiv javni naručitelj, tj. naručitelj nije

 mogao predvidjeti,

2. izmjenom se ne mijenja cjelokupna priroda ugovora,

3. svako povećanje cijene nije veće od 30 % vrijednosti prvotnog ugovora.

Ako je učinjeno nekoliko uzastopnih izmjena, ograničenje od 30 % procjenjuje se na temelju neto kumulativne vrijednosti svih uzastopnih izmjena.

Naručitelj smije, sukladno članku 318. ZJN 2016, izmijeniti ugovor o javnoj nabavi tijekom njegova trajanja bez provođenja novog postupka javne nabave s ciljem zamjene prvotnog ugovaratelja s novim ugovarateljem koje je posljedica:

1. primjene članka 315. ZJN 2016,

2. općeg ili djelomičnog pravnog sljedništva prvotnog ugovaratelja, nakon restrukturiranja,

 uključujući preuzimanje, spajanje, stjecanje ili insolventnost, od strane drugog gospodarskog subjekta koji

 ispunjava prvotno utvrđene kriterije za odabir gospodarskog subjekta, pod uvjetom da to ne predstavlja

 drugu značajnu izmjenu ugovora te da nema za cilj izbjegavanje primjene ZJN 2016,

3. obveze neposrednog plaćanja podugovarateljima.

Naručitelj smije, sukladno članku 319. ZJN 2016, izmijeniti ugovor o javnoj nabavi tijekom njegova trajanja bez provođenja novog postupka javne nabave ako izmjene, neovisno o njihovoj vrijednosti, **nisu značajne** u smislu članka 321. ZJN 2016.

Izmjena ugovora o javnoj nabavi tijekom njegova trajanja smatra se značajnom ako njome ugovor postaje značajno različit po svojoj naravi od prvotno zaključenog.

Izmjena se u svakom slučaju smatra **značajnom** ako je ispunjen jedan ili više sljedećih uvjeta:

1. izmjenom se unose uvjeti koji bi, da su bili dio prvotnog postupka nabave, dopustili prihvaćanje drugih

 natjecatelja od onih koji su prvotno odabrani ili prihvaćanje ponude različite od ponude koja je izvorno

 prihvaćena ili privlačenje dodatnih sudionika u postupak javne nabave,

2. izmjenom se mijenja ekonomska ravnoteža ugovora u korist ugovaratelja na način koji nije

 predviđen prvotnim ugovorom,

3. izmjenom se značajno povećava opseg ugovora,

4. ako novi ugovaratelj zamijeni onoga kojemu je prvotno javni naručitelj dodijelio ugovor, osim u

 slučajevima iz članka 318. ZJN 2016.

Naručitelj smije, sukladno članku 320. ZJN 2016., izmijeniti ugovor o javnoj nabavi tijekom njegova trajanja bez provođenja novog postupka javne nabave ako su kumulativno ispunjeni sljedeći uvjeti:

1. vrijednost izmjene manja je od europskih pragova iz članka 13. ZJN 2016,

2. vrijednost izmjene manja je od 10 % prvotne vrijednosti ugovora o javnoj nabavi robe ili usluga,

 odnosno manja je od 15 % prvotne vrijednosti ugovora o javnoj nabavi radova,

3. izmjena ne mijenja cjelokupnu prirodu ugovora.

Naručitelj za primjenu gornje odredbe ne provjerava jesu li ispunjeni uvjeti iz članka 321. ZJN 2016.

Ako je učinjeno nekoliko uzastopnih izmjena, ograničenje vrijednosti iz točke 2. stavka 14. ove podglave -**Izmjene ugovora** procjenjuje se na temelju neto kumulativne vrijednosti svih uzastopnih izmjena.

**7.22.2. Raskid ugovora**

Naručitelj je obvezan raskinuti ugovor o javnoj nabavi tijekom njegova trajanja ako:

1. je ugovor značajno izmijenjen, što bi zahtijevalo novi postupak nabave na temelju članka 321. ZJN 2016,
2. je ugovaratelj morao biti isključen iz postupka javne nabave zbog postojanja osnova za isključenje iz članka 251. stavka 1. ZJN 2016,
3. se ugovor nije trebao dodijeliti ugovaratelju zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju Europske unije,
4. se ugovor nije trebao dodijeliti ugovaratelju zbog ozbiljne povrede odredaba ZJN 2016, a koja je utvrđena pravomoćnom presudom nadležnog upravnog suda.

**7.23. Rok za izjavljivanje žalbe na dokumentaciju o nabavi i naziv i adresa žalbenog tijela**

Pravo na žalbu ima svaki gospodarski subjekt koji ima ili je imao pravni interes za dobivanje određenog ugovora o javnoj nabavi i koji je pretrpio ili bi mogao pretrpjeti štetu od navodnoga kršenja subjektivnih prava.

Pravo na žalbu ima i središnje tijelo državne uprave nadležno za politiku javne nabave i nadležno državno odvjetništvo.

Žalba se izjavljuje Državnoj komisiji za kontrolu postupaka javne nabave, Koturaška cesta 43/IV, 10000 Zagreb. Žalitelj je obvezan primjerak žalbe dostaviti naručitelju u roku za žalbu.

Žalba se izjavljuje u pisanom obliku. Žalba se dostavlja neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH.

Žalba se izjavljuje u roku od **10 dana**, i to od dana:

* objave poziva na nadmetanje, u odnosu na sadržaj poziva ili dokumentacije o nabavi,
* objave obavijesti o ispravku, u odnosu na sadržaj ispravka,
* objave izmjene dokumentacije o nabavi, u odnosu na sadržaj izmjene dokumentacije,
* otvaranja ponuda u odnosu na propuštanje naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda,
* primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.

Žalitelj koji je propustio izjaviti žalbu u određenoj fazi otvorenog postupka javne nabave sukladno gore navedenim opcijama nema pravo na žalbu u kasnijoj fazi postupka za prethodnu fazu.

Žalba mora sadržavati najmanje podatke i dokaze navedene u članku 420. ZJN 2016.

U slučaju izjavljivanja žalbe na Dokumentaciju o nabavi ili izmjenu Dokumentacije o nabavi, naručitelj će, sukladno članku 419. ZJN 2016, objaviti informaciju da je izjavljena žalba i da se zaustavlja postupak javne nabave.

**7.24. Drugi podaci koje naručitelj smatra potrebnima**

**7.24.1. Izuzetno niske ponude**

Naručitelj će zahtijevati od gospodarskog subjekta (ponuditelja) da, u primjernom roku ne kraćem od pet (5) dana, računajući od dana slanja zahtjeva naručitelja kroz EOJN RH, objasni cijenu ili trošak naveden u ponudi ako se čini da je ponuda izuzetno niska u odnosu na radove, robu ili usluge.

Objašnjenja gospodarskog subjekta mogu se posebice odnositi na:

* ekonomičnost proizvodnog procesa, pružanja usluga ili načina gradnje,

- izabrana tehnička rješenja ili iznimno povoljne uvjete dostupne ponuditelju za isporuku

 proizvoda, pružanje usluga ili izvođenje radova,

* originalnost radova, robe ili usluga koje nudi ponuditelj,
* usklađenost s primjenjivih obveza u području prava okoliša, socijalnog i radnog prava,

 uključujući kolektivne ugovore, a osobito obvezu isplate minimalne plaće, ili odredbama

 međunarodnog prava okoliša, socijalnog i radnog prava navedenim u Prilogu XI. ZJN 2016,

* usklađenost s obvezama iz odjeljka G poglavlja 2. glave III. dijela ZJN 2016,
* mogućnost da ponuditelj dobije državnu potporu.

Ako tijekom ocjene dostavljenih podataka postoje određene nejasnoće, naručitelj može od ponuditelja zatražiti dodatno objašnjenje.

Naručitelj može odbiti ponudu samo ako objašnjenje ili dostavljeni dokazi zadovoljavajuće ne objašnjavaju nisku predloženu razinu cijene ili troškova, uzimajući u obzir gore navedene elemente u stavku 3. ove točke 7.24.1. Uputa.

Naručitelj je obvezan odbiti ponudu ako utvrdi da je ponuda izuzetno niska jer ne udovoljava primjenjivim obvezama u području prava okoliša, socijalnog i radnog prava, uključujući kolektivne ugovore, a osobito obvezu isplate minimalne plaće, ili odredbama međunarodnog prava okoliša, socijalnog i radnog prava navedenim u Prilogu XI. ZJN 2016.

Ako naručitelj utvrdi da je ponuda izuzetno niska jer je ponuditelj primio državnu potporu, smije tu ponudu samo na temelju toga odbiti tek nakon što zatraži od ponuditelja objašnjenje, ako ponuditelj u primjerenom roku određenom od strane naručitelja nije u mogućnosti dokazati da je potpora zakonito dodijeljena.

**7.24.2. Tajnost podataka**

Gospodarski subjekt u postupku javne nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponuda.

Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podatci označeni tajnima.

Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

Naručitelj ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

Ukoliko ponuditelj tajnim označi sljedeće podatke iz članka 52. stavka 3. ZJN 2016: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom, naručitelj smije otkriti podatke iz članka 52. stavka 3. ZJN 2016 dobivene od navedenog ponuditelja koje je on označio tajnom.

**7.24.3. Način pregleda i ocjene ponuda**

Nakon otvaranja ponuda naručitelj pregledava i ocjenjuje ponude na temelju uvjeta i zahtjeva iz ove Dokumentacije o nabavi, odnosno ovih Uputa, i o tome sastavlja zapisnik.

Postupak pregleda i ocjene ponuda tajni su do donošenja odluke naručitelja.

Naručitelj provodi pregled i ocjenu ponuda te, u pravilu, sljedećim redoslijedom provjerava:

1. je li dostavljeno jamstvo za ozbiljnost ponude te je li dostavljeno jamstvo valjano,

2. odsutnost osnova za isključenje gospodarskog subjekta,

3. ispunjenje traženih kriterija za odabir gospodarskog subjekta,

4. ispunjenje zahtjeva i uvjeta vezanih uz predmet nabave i tehničke specifikacije te  ispunjenje

 ostalih zahtjeva, uvjeta i kriterija utvrđenih u obavijesti o nadmetanju te u Dokumentaciji o

 nabavi, i

5. računsku ispravnost ponude.

Naručitelj može ocijeniti ponude u dijelu koji se odnosi na zahtjeve i uvjete vezane uz predmet nabave i tehničke specifikacije prije provjere odsutnosti osnova za isključenje i ispunjenja kriterija za odabir gospodarskog subjekta (ponuditelja).

Ako naručitelj koristi ovu mogućnost mora osigurati da se provjera odsutnosti osnova za isključenje i ispunjenja kriterija za odabir gospodarskog subjekta provodi na nepristran i transparentan način kako ugovor o javnoj nabavi ne bi bio dodijeljen ponuditelju koji je trebao biti isključen iz postupka javne nabave jer postoje osnove za njegovo isključenje ili ponuditelju koji ne ispunjava kriterije za odabir gospodarskog subjekta (ponuditelja) koje je utvrdio naručitelj.

Ako ponuda sadrži računsku pogrešku, naručitelj obvezan je od ponuditelja zatražiti prihvat ispravka računske pogreške, a ponuditelj je dužan odgovoriti u roku od pet (5) dana od dana zaprimanja zahtjeva.

Naručitelj će prihvat ispravka računske pogreške zatražiti putem sustava EOJN RH, modul „Pojašnjenja/upotpunjavanje“.

Nakon pregleda i ocjene ponuda sukladno navedenom valjane ponude rangiraju se prema kriteriju za odabir ponude.

**7.24.4. Dopunjavanje, pojašnjenje i upotpunjavanje ponude**

Ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku ne kraćem od pet (5) dana, računajući od dana slanja zahtjeva naručitelja kroz EOJN RH.

Naručitelj će dopunjavanje, pojašnjenje i/ili upotpunjavanje ponude zatražiti putem sustava EOJN RH, modul Pojašnjenja/upotpunjavanje

Detaljne upute o načinu komunikacije naručitelja i ponuditelja u tijeku pregleda i ocjene ponude putem sustava EOJN RH dostupne su na stranicama EOJN RH, na adresi:<https://eojn.nn.hr>.

Postupanje ne smije dovesti do pregovaranja u vezi s kriterijem za odabir ponude ili ponuđenim predmetom nabave.

Ako naručitelj u postupku javne nabave ne primjenjuje mogućnost iz stavka 1. ove točke 7.24.4. Uputa obvezan je obrazložiti razloge u zapisniku o pregledu i ocjeni.

Ponudbeni list, troškovnik i jamstvo za ozbiljnost ponude ne smatraju se određenim dokumentima koji nedostaju u smislu članka 293. ZJN 2016 te naručitelj ne smije zatražiti od gospodarskog subjekta (ponuditelja) da iste dostavi tijekom pregleda i ocjene ponuda.

**7.24.5. Razlozi za odbijanje ponuda**

Naručitelj je obvezan odbiti ponudu za koju, na temelju rezultata pregleda i ocjene ponuda i provjere uvjeta iz ove Dokumentacije o nabavi, odnosno ovih Uputa, utvrdi da je nepravilna, neprikladna ili neprihvatljiva te na temelju kriterija za odabir ponude odabire ponudu ponuditelja koji je podnio ekonomski najpovoljniju ponudu.

Nepravilna ponuda je svaka ponuda koja:

- nije sukladna ovoj Dokumentaciji o nabavi, ili

- je primljena izvan roka za dostavu ponuda, ili

- postoje dokazi o tajnom sporazumu ili korupciji, ili

- nije rezultat tržišnog natjecanja, ili

- je naručitelj utvrdio da je izuzetno niska, ili

- ponuda ponuditelja koji nije prihvatio ispravak računske pogreške.

Neprikladna ponuda je svaka ponuda koja:

- nije relevantna za ugovor o javnoj nabavi jer bez značajnih izmjena ne može zadovoljiti potrebe i

 zahtjeve naručitelja propisane ovom Dokumentacijom o nabavi.

Neprihvatljiva ponuda je svaka ponuda:

- ponuda čija cijena prelazi planirana, odnosno osigurana novčana sredstva naručitelja za nabavu, ili

- ponuda ponuditelja koji ne ispunjava kriterije za kvalitativni odabir gospodarskog subjekta.

Naručitelj može odbiti ponudu ponuditelja koji je podnio ekonomski najpovoljniju ponudu ako utvrdi da ta ponuda nije u skladu s primjenjivim obvezama u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredbama međunarodnog prava okoliša, socijalnog i radnog prava navedenim u Prilogu XI. ZJN 2016, osim u slučaju izuzetno niske ponude iz tog razloga kada je obvezan odbiti ponudu.

**7.24.6. Uvid u dokumentaciju postupka javne nabave**

Naručitelj je obvezan nakon dostave odluke o odabiru ili poništenju do isteka roka za žalbu, na zahtjev ponuditelja, omogućiti uvid u cjelokupnu dokumentaciju dotičnog postupka, uključujući zapisnike, dostavljene ponude, osim u one dokumente koji su označeni tajnim i u one dijelove dokumentacije u koje podnositelj zahtjeva može izvršiti neposredan uvid putem EOJN RH.

**7.24.7. Rok mirovanja**

Rok mirovanja iznosi 15 dana od dana dostave odluke o odabiru.

**7.24.8. Završetak postupka javne nabave**

Postupak javne nabave završava izvršnošću odluke o odabiru ili poništenju.

**7.24.9. Sklapanje i izvršenje ugovora o javnoj nabavi**

Ugovor o javnoj nabavi mora biti sklopljen u skladu s uvjetima određenima ovom Dokumentaciji o nabavi i odabranom ponudom te ugovorne strane izvršavaju ugovor o javnoj nabavi u skladu s uvjetima određenima u ovoj Dokumentaciji o nabavi i odabranom ponudom.

Naručitelj je obvezan kontrolirati je li izvršenje ugovora o javnoj nabavi u skladu s uvjetima određenima u ovoj Dokumentaciji o nabavi i odabranom ponudom.

Na odgovornost ugovornih strana za ispunjenje obveza iz ugovora o javnoj nabavi, uz odredbe ZJN 2016, na odgovarajući način primjenjuju se odredbe zakona kojim se uređuju obvezni odnosi te drugi posebni propisi.

Ugovor o javnoj nabavi sklopit će se u roku 30 dana od dana izvršnosti odluke o odabiru.

**7.24.10. Trošak ponude i preuzimanje Dokumentacije o nabavi**

Ponuda se izrađuje bez posebne naknade. Trošak pripreme i podnošenja ponude u cijelosti snosi ponuditelj.

Dokumentacija o nabavi se ne naplaćuje te se može preuzeti neograničeno i u cijelosti u elektroničkom obliku na internetskoj stranici EOJN RH-a: <https://eojn.nn.hr/Oglasnik/>

Prilikom preuzimanja dokumentacije, zainteresirani gospodarski subjekti moraju se registrirati i prijaviti kako bi bili evidentirani kao zainteresirani gospodarski subjekti te kako bi im sustav slao sve dodatne obavijesti o tom postupku.

U slučaju da gospodarski subjekt podnese ponudu bez prethodne registracije na portalu EOJN RH-a, sam snosi rizik izrade ponude na neodgovarajućoj podlozi (Dokumentaciji o nabavi).

Upute za korištenje EOJN RH-a dostupne su na internetskoj stranici: <https://eojn.nn.hr/Oglasnik/clanak/upute-za-koristenje-eojna-rh/0/93/>

Gospodarski subjekti snose vlastitu odgovornost za pažljivu procjenu ove Dokumentacije o nabavi, uključujući dostupnu dokumentaciju za pregled i za bilo koju promjenu Dokumentacije o nabavi koja se objavi tijekom trajanja postupka nabave, kao i za pribavljanje pouzdanih informacija koje se tiču bilo kojeg uvjeta i obveza koje mogu na bilo koji način utjecati na iznos ponude ili prirodu nabave ili izvršenja radova.

**PRILOZI UPUTA**

 1. PRILOG 1 – Izjava o dostavi potvrde jamstva podrijetla električne energije

1. PRILOG 2 – Izjava o udjelu električne energije dobivene iz obnovljivih izvora energije

 **PRILOG 1.**

|  |  |
| --- | --- |
| **Naručitelj:** | DOM ZA STARIJE I NEMOĆNE OSOBE SPLIT, Ivana pl.Zajca 2, SPLIT |
| **OIB:** | 69403366669 |
| **Predmet nabave:** | Opskrba električnom energijom  |
| **Evidencijski broj nabave:** | 7/22 |

**Ponuditelj:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (naziv i sjedište/adresa/OIB)

**I Z J A V A**

**o dostavi potvrde jamstva podrijetla električne energije**

Ovom izjavom, kao ponuditelj u predmetnom postupku javne nabave, ev. br. 7/22, izjavljujemo da ćemo nakon izvršenja ugovora naručitelju dostaviti potvrdu iz Registra jamstava podrijetla električne energije hrvatske domene (koji se vodi pri Hrvatskom operatoru tržišta energije d.o.o. – HROTE), iz koje je razvidno da je električna energija iz obnovljivih izvora isporučena korisniku u količini (udjelu) navedenom u ponudi.

U\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_ 2021. godine

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 M.P. (potpis ovlaštene osobe)

**PRILOG 2.**

|  |  |
| --- | --- |
| **Naručitelj:** | DOM ZA STARIJE I NEMOĆNE OSOBE SPLIT Ivana pl. Zajca 2, SPLIT |
| **OIB:** | 69403366669 |
| **Predmet nabave:** | Opskrba električnom energijom  |
| **Evidencijski broj nabave:** | 7/22 |

**Ponuditelj:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (naziv i sjedište/adresa/ OIB)

**I Z J A V A**

**o udjelu električne energije dobivene iz obnovljivih izvora energije**

Ovom izjavom, kao ponuditelj, u predmetnom postupku javne nabave, ev. br. 7/22, a vezano za kriterij za odabir ponude iz točke 6.6. Uputa (Dokumentacija o nabavi) – broj bodova za udjel (postotak) električne energije iz obnovljivih izvora, izjavljujemo da nudimo udjel električne energije dobivene iz obnovljivih izvora energije u iznosu od \_\_\_\_\_%.

U\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_ 2021. godine

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 M.P. (potpis ovlaštene osobe)